ΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΟΖ. Δευτέρα 20 Ιουλίου PDF\nDownload "ΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΟΖ. Δευτέρα 20 Ιουλίου 2015"\n1 ΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΟΖ Δευτέρα 20 Ιουλίου 2015 ΘΕΜΑΤΑ Α. ΕΙΔΙΚΑ ΘΕΜΑΤΑ 1. Άδεια απουσίας των Βουλευτών κ.κ. Γ. Κουµουτσάκου και Ο. Αντωνοπούλου, σελ Επί διαδικαστικού θέµατος, σελ. 4432, Ανακοινώνεται επιστολή που απεστάλη προς την Πρόεδρο της Βουλής των Ελλήνων κυρία Ζωή Κωνσταντοπούλου από τον Πρωθυπουργό κ. Αλέξη Τσίπρα, µε θέµα «Κυβερνητική µεταβολή»., σελ Η Ειδική Μόνιµη Επιτροπή Κοινοβουλευτικής Δεοντολογίας καταθέτει την Έκθεσή της στην αίτηση της Εισαγγελικής Αρχής για τη χορήγηση άδειας άσκησης ποινικής δίωξης κατά Βουλευτού, σελ Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ Συζήτηση επικαίρων ερωτήσεων: α) Προς τον Υπουργό Εσωτερικών και Διοικητικής Ανασυγκρότησης: i. σχετικά µε το πρόγραµµα χρηµατοδότησης και τη λειτουργία των παιδικών σταθµών, σελ ii. σχετικά µε την αξιοποίηση του κτιρίου του 13ου Γυµνασίου Αυλίζας Αχαρνών ως αστυνοµικού τµήµατος στην περιοχή, σελ iii. σχετικά µε τις παρεµβάσεις για την ανάπλαση του Πεδίου του Άρεως, σελ iv. σχετικά µε τα «µέτρα προς αντιµετώπιση της ασύµµετρης απειλής λόγω της αθρόας εισβολής λαθροµεταναστών στα ελληνικά νησιά», σελ β) Προς τον Υπουργό Οικονοµίας, Υποδοµών, Ναυτιλίας και Τουρισµού: i. σχετικά µε την ανάγκη άµεσης λύσης των προβληµάτων των ενδοκυκλαδικών δροµολογίων εν µέσω τουριστικής περιόδου, σελ ii. σχετικά µε την ανάγκη ενίσχυσης της ανταγωνιστικότητας της ακτοπλοΐας στον ευαίσθητο χώρο του ανατολικού Αιγαίου, σελ ΠΡΟΕΔΡΕΥΩΝ ΛΥΚΟΥΔΗΣ Σ., σελ ΟΜΙΛΗΤΕΣ Α. Επί διαδικαστικού θέµατος: ΛΥΚΟΥΔΗΣ Σ., σελ.4432, 4441 Β. Επί των επικαίρων ερωτήσεων: ΑΜΥΡΑΣ Γ., σελ ΒΟΥΤΣΗΣ Ν., σελ. 4432, 4433 ΔΡΙΤΣΑΣ Θ., σελ. 4442, 4443, 4444 ΛΥΚΟΥΔΗΣ Σ., σελ ΜΗΤΑΡΑΚΗΣ Π., σελ. 4443, 4444 ΟΙΚΟΝΟΜΟΥ Β., σελ ΠΑΝΟΥΣΗΣ Ι., σελ. 4436, 4437, 4438, 4439, 4440, 4441 ΠΑΠΑΧΡΙΣΤΟΠΟΥΛΟΣ Α., σελ. 4437, 4438, 4439 ΠΑΠΠΑΣ Χ., σελ ΣΥΝΤΥΧΑΚΗΣ Ε., σελ. 4431, 4432, 4433, 4440\n2 Π Ρ Α Κ Τ Ι Κ Α Β Ο Υ Λ Η Σ ΙΣΤ ΠΕΡΙΟΔΟΣ ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ ΣΥΝΟΔΟΣ Α ΣΥΝΕΔΡΙΑΣΗ ΟΖ Δευτέρα 20 Ιουλίου 2015 Αθήνα, σήµερα στις 20 Ιουλίου 2015, ηµέρα Δευτέρα και ώρα συνήλθε στην Αίθουσα των συνεδριάσεων του Βουλευτηρίου η Βουλή σε ολοµέλεια για να συνεδριάσει υπό την προεδρία του ΣΤ Αντιπροέδρου αυτής κ. ΣΠΥΡΙΔΩΝΟΣ ΛΥΚΟΥΔΗ. ΠΡΟΕΔΡΕΥΩΝ (Σπυρίδων Λυκούδης): Κυρίες και κύριοι συνάδελφοι, αρχίζει η συνεδρίαση. Εισερχόµαστε στη συζήτηση των ΕΠΙΚΑΙΡΩΝ ΕΡΩΤΗΣΕΩΝ Θα συζητηθεί η έκτη µε αριθµό 416/ επίκαιρη ερώτηση δεύτερου κύκλου του Βουλευτή Ηρακλείου του Κοµµουνιστικού Κόµµατος Ελλάδας κ. Εµµανουήλ Συντυχάκη προς τον Υπουργό Εσωτερικών και Διοικητικής Ανασυγκρότησης, σχετικά µε το πρόγραµµα χρηµατοδότησης και τη λειτουργία των παιδικών σταθµών. Θα απαντήσει ο Υπουργός Εσωτερικών και Διοικητικής Ανασυγκρότησης κ. Νικόλαος Βούτσης. Κύριε συνάδελφε, έχετε τον λόγο για δύο λεπτά. ΕΜΜΑΝΟΥΗΛ ΣΥΝΤΥΧΑΚΗΣ: Ευχαριστώ, κύριε Πρόεδρε. Κύριε Υπουργέ, η επίκαιρη ερώτηση είναι εξ αναβολής και αφορούσε το πρόγραµµα χρηµατοδότησης και τη λειτουργία των παιδικών σταθµών. Φυσικά έχουµε την εξέλιξη της πρόσκλησης εκδήλωσης ενδιαφέροντος της ΕΕΤΑΑ για την υλοποίηση του προγράµµατος «Εναρµόνιση οικογενειακής και επαγγελµατικής ζωής» που αφορά παιδικούς και βρεφικούς σταθµούς, καθώς και τα ΚΔΑΠ και ΚΔΑΠ-ΑΜΕΑ. Είχαµε στις 10 του Ιούλη την έκδοση του προσχέδιου για τα δικαιολογητικά και τις ηµεροµηνίες υποβολής των αιτήσεων για τους γονείς για τους παιδικούς σταθµούς. Αυτή η διαδικασία έπρεπε να είχε ξεκινήσει πολύ νωρίτερα. Υπάρχει δηλαδή µία σηµαντική καθυστέρηση και υπάρχει ένα θέµα κατά πόσον θα είναι όλα έτοιµα τον Σεπτέµβρη, έτσι ώστε να ανοίξουν οι παιδικοί και οι βρεφικοί σταθµοί και τα ΚΔΑΠ και ΚΔΑΠ-ΑΜΕΑ. (Στο σηµείο αυτό κτυπάει προειδοποιητικά το κουδούνι λήξεως του χρόνου οµιλίας του κυρίου Βουλευτή) Τι καινούργιο στοιχείο υπάρχει; Τα κονδύλια που ανακοινώθηκαν είναι κατά 4 εκατοµµύρια λιγότερα σε σχέση µε πέρσι, από 188 εκατοµµύρια σε 184 εκατοµµύρια. Και αυτό ενώ γνωρίζουµε όλοι ότι οι λαϊκές ανάγκες έχουν πολλαπλασιαστεί και πολλαπλασιάζονται από χρόνο σε χρόνο, λόγω και της παρατεταµένης καπιταλιστικής οικονοµικής κρίσης. Σας υπενθυµίζω ότι και η ΚΕΔΕ ζήτησε να αυξηθεί ο ετήσιος προϋπολογισµός του προγράµµατος σε 250 εκατοµµύρια ευρώ για τη σχολική χρονιά , αλλά και για όλη την προγραµ- µατική περίοδο του νέου ΕΣΠΑ. Και φυσικά είχε προτείνει τότε να γίνει και έγκαιρη προκήρυξη του προγράµµατος. Μάλιστα, η Αναπληρώτρια Υπουργός κ. Φωτίου στη συνάντηση που είχε µε την ΚΕΔΕ δεσµεύθηκε να καταβληθεί κάθε προσπάθεια, ώστε η χρηµατοδότηση να είναι όση και φέτος, δηλαδή στα 200 εκατοµµύρια ευρώ, αλλά και να αναζητηθούν τρόποι για την αύξησή της. Μάλιστα, είχε παραπέµψει το θέµα σε ειδική συζήτηση που θα γινόταν σε µια τεχνική οµάδα εργασίας. (Στο σηµείο αυτό κτυπάει το κουδούνι λήξεως του χρόνου οµιλίας του κυρίου Βουλευτή) Η διαπίστωση είναι ότι µε βάση τις πραγµατικές ανάγκες, η υπάρχουσα εξασφαλισµένη χρηµατοδότηση επαρκεί για έναν πολύ µικρότερο αριθµό µαθητών. Δεν θα καλυφθούν, δηλαδή, οι πραγµατικές ανάγκες. Μάλιστα, αυτή η φετινή µείωση προέρχεται από τους εθνικούς πόρους. Από 63 εκατοµµύρια ευρώ που ήταν πέρυσι, φέτος µειώνονται στα 46 εκατοµµύρια ευρώ. Πρόκειται, δηλαδή, για µια µείωση της τάξεως των 17 εκατοµµυρίων, από την οποία ένα µέρος αυτής της διαφοράς καλύπτεται από τα ΠΕΠ. Γνωρίζουµε, όπως γνωρίζετε και εσείς, πόσο επισφαλής είναι η κοινοτική χρηµατοδότηση. Μάλιστα, σε µια προηγούµενη επίκαιρη ερώτησή µας, µας είχατε απαντήσει ότι δεν είναι δυνατόν να καλυφθούν µόνο διά του ΕΣΠΑ. Θα έπρεπε όλα να είναι δη- µόσια και µέσω του Προγράµµατος Δηµοσίων Επενδύσεων και µέσω της δηµιουργίας µιας µόνιµης κοινωνικής υπηρεσίας των δήµων, ώστε να είναι ενσωµατωµένα απολύτως στη λειτουργία του κοινωνικού κράτους, στο επίπεδο του δήµου κ.λπ.. (Στο σηµείο αυτό κτυπάει επαναληπτικά το κουδούνι λήξεως του χρόνου οµιλίας του κυρίου Βουλευτή) Τα κονδύλια που συνέδραµαν πέρυσι ανέρχονταν σε 125 εκατοµµύρια ευρώ και 63 εκατοµµύρια ευρώ από εθνικούς πόρους. Επρόκειτο, δηλαδή, συνολικά για τα 188 εκατοµµύρια ευρώ που σας είπα. Αυτά, λοιπόν, εξυπηρέτησαν περίπου ογδόντα πέντε χιλιάδες µαθητές. Στη δευτερολογία µου θα πω περισσότερα πράγµατα. (Στο σηµείο αυτό κτυπάει επανειληµµένα το κουδούνι λήξεως του χρόνου οµιλίας του κυρίου Βουλευτή) Τελειώνω, κύριε Πρόεδρε. Όµως, τα ερωτήµατα που πλέον τίθενται και ζητούν απάντηση -τα διευρύνουµε, γιατί κάτι τέτοιο είναι απαραίτητο- είναι τα εξής: Πρώτον, τι προτίθεστε να κάνετε, προκειµένου να υλοποιηθεί έγκαιρα το πρόγραµµα, δεδοµένων των καθυστερήσεων που ήδη υπάρχουν; Δεύτερον, µε βάση τη χρηµατοδότηση που αναγγείλατε, πόσα παιδιά για φέτος τελικά θα περάσουν το κατώφλι των παιδικών\n3 4432 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) σταθµών και των ΚΔΑΠ και ΚΔΑΠ-ΑΜΕΑ; Τρίτον, τι θα γίνει µε την ανανέωση των συµβάσεων των εργαζοµένων µε ΕΣΠΑ, αφού το πρόγραµµα λήγει στις 31 Ιουλίου; Θα ανανεωθούν, ώστε να µπορέσουν την 1 η Σεπτεµβρίου να πιάσουν δουλειά; Εδώ υπάρχει και το γραφειοκρατικό ζήτηµα της πράξης του Υπουργικού Συµβουλίου, που είναι πολύ χρονοβόρο. Και πέρυσι άνθρωποι δούλευαν από τον Σεπτέµβριο, αλλά η ανανέωση των συµβάσεών τους έγινε τον Δεκέµβρη. Πώς θα ξεπεραστούν τα εµπόδια που πιθανά να καθυστερήσουν τις ανανεώσεις µέχρι 1 η Σεπτεµβρίου; Επίσης, ερωτάσθε εάν η Κυβέρνηση παράλληλα εξετάζει τη µονιµοποίηση του προσωπικού, που σήµερα είναι µεν συνδεδε- µένο µε το πρόγραµµα, όµως η ύπαρξή του είναι πλέον καθοριστική για τη στοιχειώδη λειτουργία των βρεφονηπιακών σταθµών στους δήµους και έχει υποστεί ήδη τις διαδικασίες του ΑΣΕΠ. Στο πλαίσιο αυτό τι προτίθεστε να κάνετε µε τις πρωτόδικες, ευνοϊκές αποφάσεις εργαζόµενων που έχουν ήδη πάει στο εφετείο από δήµους για ακύρωση των πρωτόδικων; ΠΡΟΕΔΡΕΥΩΝ (Σπυρίδων Λυκούδης): Κύριε συνάδελφε, έχετε και τη δευτερολογία, γιατί είναι ήδη πέντε λεπτά που µιλάτε. ΕΜΜΑΝΟΥΗΛ ΣΥΝΤΥΧΑΚΗΣ: Επιτρέψτε µου. Δώστε µου τη δυνατότητα. Αναφέρω τα ερωτήµατα και ολοκληρώνω. ΠΡΟΕΔΡΕΥΩΝ (Σπυρίδων Λυκούδης): Τα δύο λεπτά έγιναν πέντε, ενώ έχετε και τη δευτερολογία. ΕΜΜΑΝΟΥΗΛ ΣΥΝΤΥΧΑΚΗΣ: Ολοκληρώνω. Τέταρτον, θα αυξήσει η Κυβέρνηση παραπέρα την κρατική χρηµατοδότηση πέρα των 46 εκατοµµυρίων ευρώ που δίνει για το από το Πρόγραµµα Δηµοσίων Επενδύσεων; Πέµπτον, πώς θα κατανεµηθούν οι εθνικοί πόροι που δεν προσδιορίζονται στην προκήρυξη της ΕΕΤΑΑ; Και, έκτον, τι θα γίνει µε τις δόσεις που εκκρεµούν από το ΕΣΠΑ για το έτος που λήγει σε λίγο; Μέχρι τώρα σε πάρα πολλούς δήµους δεν ξέρω εάν αυτό ισχύει για όλη την Ελλάδα- έχει καταβληθεί µόνο η πρώτη δόση από τις τέσσερις. Σας ευχαριστώ. ΠΡΟΕΔΡΕΥΩΝ (Σπυρίδων Λυκούδης): Ορίστε, κύριε Υπουργέ, έχετε τον λόγο για την πρώτη σας απάντηση για τρία λεπτά. ΝΙΚΟΛΑΟΣ ΒΟΥΤΣΗΣ (Υπουργός Εσωτερικών και Διοικητικής Ανασυγκρότησης): Ευχαριστώ πολύ, κύριε Πρόεδρε. Κύριε Συντυχάκη, σας ευχαριστώ που επανέρχεστε σε αυτές τις ερωτήσεις. Ελπίζω να µη χρειαστεί -τουλάχιστον για το τρέχον έτος- να ξαναµιλήσουµε γι αυτά. Η απάντησή µου είναι ότι κάνουµε κυριολεκτικά αγώνα δρόµου και έχουµε την πιο ευνοϊκή και µεροληπτική διάθεση γι αυτό το ζήτηµα, που είναι ακραία κοινωνικό και στο οποίο είναι αυτονόητη η ευαισθησία την οποία θα πρέπει να επιδεικνύει το δηµόσιο, το κράτος, εν προκειµένω. Διασφαλίσαµε, πράγµατι, για τον ίδιο αριθµό παιδιών που ήταν και πέρυσι - δηλαδή κοντά στις ογδόντα πέντε χιλιάδες, εάν δεν κάνω λάθος- τα 184 εκατοµµύρια. Βγήκε και η σχετική ΚΥΑ και όλα τα υπόλοιπα. Ελπίζω πολύ έγκαιρα να προσπαθήσουµε γι αυτό σάς είπα περί αγώνα δρόµου- να κάνουµε όλες τις πράξεις που χρειάζονται σε σχέση µε τα εργασιακά. Θα ανανεωθούν οι συµβάσεις. Γνωρίζετε ότι µε το ισχύον καθεστώς και το άρθρο του Συντάγµατος, εφόσον µιλάµε γι αυτού του τύπου τις εργασιακές σχέσεις δεν µπορούν να µεταβληθούν σε αορίστου χρόνου, παρ ότι είναι στο πρόγραµµά µας και στην αντίληψή µας να προχωρήσουµε κάποια στιγµή σε µια διαφορετική τακτοποίηση των εργασιακών σχέσεων. Δεν γνωρίζουµε ακόµη το ξέρετε και εσείς- για πόσα παιδιά θα απαιτηθεί φέτος, µε βάση τα κριτήρια που έχουν µπει, να ικανοποιηθεί αυτή η ανάγκη. Εάν υπάρξει ανάγκη αύξησης της χρη- µατοδότησης, θα προσπαθήσουµε να τη βρούµε, να είστε σίγουρος. Έχουν αλλάξει κάποια στοιχεία στις µοριοδοτήσεις για µεγαλύτερη ισονοµία µε βάση τα εκκαθαριστικά και όχι άλλους παράγοντες που προστίθενταν στις µοριοδοτήσεις. Γενικώς, έχουµε ζητήσει τη συνεργασία και είµαστε σε επαφή και µε τους φορείς, έτσι ώστε να µπορέσουµε και στους δήµους να δοθεί και η άλλη δόση. Όσον αφορά δε το θέµα που θέσατε ως έκτο, θα κάνουµε κάθε προσπάθεια να µην υπάρχουν κενά και να ικανοποιηθεί το µέγιστο σε σχέση µε αυτήν την πρωτογενή και άκρως ουσιαστική κοινωνική ανάγκη για τα παιδιά µας, να είστε σίγουρος γι αυτό και ελπίζουµε ότι θα προχωρήσουµε ουσιαστικά. Υπουργέ, και για τη συνέπεια στον χρόνο. Κύριε Συντυχάκη, έχετε τον λόγο για να δευτερολογήσετε. ΕΜΜΑΝΟΥΗΛ ΣΥΝΤΥΧΑΚΗΣ: Κύριε Υπουργέ, νοµίζω ότι όλοι αντιλαµβανόµαστε ότι ο αριθµός των παιδικών και βρεφικών σταθµών καλύπτει ένα πάρα πολύ µικρό µέρος παιδιών. Προέρχοµαι από µία περιοχή και από έναν δήµο -µου φαίνεται ότι σας το είπα και σε µια πρότερη επίκαιρη ερώτηση που είχα κάνει προς εσάς πάλι γι αυτό το θέµα- που φαίνεται ότι η συντριπτική πλειοψηφία των νέων ζευγαριών δεν έχει καµµία δυνατότητα να στείλει το βρέφος ή το παιδί σε κάποιον δηµοτικό παιδικό ή βρεφονηπιακό σταθµό. Μάλιστα τα νούµερα είναι και πολύ αποκαλυπτικά. Προσφάτως, κάνοντας µια µελέτη στον Δήµο Ηρακλείου, από τις δεκαεννιάµισι χιλιάδες περίπου γεννήσεις της τελευταίας πενταετίας στον Δήµο Ηρακλείου µόλις χίλια επτακόσια εβδοµήντα παιδιά -κι απ αυτά τα οκτακόσια είκοσι µέσω ΕΣΠΑ- απορροφήθηκαν από τους παιδικούς σταθµούς. Μιλάµε για ένα πολύ µικρό ποσοστό παιδιών που περνάει το κατώφλι των παιδικών σταθ- µών. Αντιλαµβάνεστε, λοιπόν, ότι οι ανάγκες είναι πολύ µεγαλύτερες. Δεν αρκούν ούτε τα εκατόν ογδόντα ούτε τα διακόσια ούτε τα διακόσια πενήντα ούτε οι υποδοµές ούτε τα µέσα ούτε οι εργαζόµενοι και µάλιστα µε πέντε διαφορετικού τύπου εργασιακές σχέσεις: εργαζόµενοι µόνιµοι, εργαζόµενοι αορίστου χρόνου, εργαζόµενοι µέσω ΕΣΠΑ, εργαζόµενοι που τους στέλνουν από τον ΟΑΕΔ για να κάνουν την πρακτική τους άσκηση και επί της ουσίας βγάζουν τη δουλειά δύο υπαλλήλων, δύο εργαζοµένων. Κι έχουµε και το «καινούργιο φρούτο», που οι δήµοι µετακυλίουν το κόστος στους γονείς, πέρα δηλαδή από τα τροφεία, αναλαµβάνοντας οι ίδιοι οι γονείς να προσλάβουν προσωπικό στους παιδικούς σταθµούς για να µπορούν να ανταποκριθούν. Αντιλαµβάνεστε, λοιπόν, ότι το πρόβληµα είναι πολύ µεγαλύτερο και θα οξυνθεί ακόµα περισσότερο. Για εµάς τουλάχιστον, για το ΚΚΕ, από τότε που έγιναν οι παιδικοί σταθµοί δηµοτικοί, µε τη συναίνεση τότε των κοµµάτων της Νέας Δηµοκρατίας, του ΠΑΣΟΚ και του Συνασπισµού, τότε, έχει ξεκινήσει αυτό το γαϊτανάκι, οι γονείς να αναλαµβάνουν επί της ουσίας ένα πολύ µεγάλο µέρος της λειτουργίας των παιδικών και βρεφικών σταθµών. (Στο σηµείο αυτό κτυπάει το κουδούνι λήξεως του χρόνου οµιλίας του κυρίου Βουλευτή) Φυσικά, όλα αυτά, σιγά σιγά, σταδιακά οδηγούν στην ιδιωτικοποίηση, µε τη δηµιουργία των λεγόµενων κοινωνικών επιχειρήσεων, των συνεταιρισµών, των λεγόµενων ΚΟΙΝΣΕΠ που προωθεί και η Ευρωπαϊκή Ένωση -και, φυσικά, όπως όλες οι προηγού- µενες κυβερνήσεις, απ ό,τι φαίνεται και η σηµερινή θα συνεχίσει αυτήν τη διαδικασία-, προκειµένου να απαλλάξουν και το κράτος και τους δήµους από την υποχρέωση της κοινωνικής πρόνοιας, διαλύοντας συνολικά την κοινωνική αυτή δοµή. Βέβαια, το ζήτηµα δεν είναι µόνο οικονοµικό. Η προσχολική αγωγή δεν µπορεί να αντιµετωπίζεται ως πολυτέλεια, αλλά ως βασική ανάγκη πρώτα απ όλα του ίδιου του παιδιού, που δεν µπορεί να µετρηθεί µε δηµοσιονοµικούς δείκτες. Κατά συνέπεια εµείς είµαστε της άποψης ότι πρέπει να διασφαλιστούν όλα εκείνα τα αναγκαία µέτρα για τη λειτουργία των παιδικών σταθµών. Να καταργηθούν τα τροφεία. Να γίνει το προσωπικό µε µόνιµη σταθερή σχέση εργασίας, να αυξηθεί αυτό το προσωπικό, να αυξηθεί η χρηµατοδότηση για τη δηµιουργία νέων σύγχρονων και ασφαλών παιδικών σταθµών, διότι πολλοί απ τους παιδικούς σταθµούς δεν πληρούν καν τις προϋποθέσεις για να µπαίνουν παιδιά σε αυτούς. Από εκεί και µετά, βέβαια, διεκδικούµε τη γενναία αύξηση της χρηµατοδότησης, έτσι ώστε απρόσκοπτα το σύνολο των παιδιών να έχουν τη δυνατότητα να πάνε, χωρίς όρους και προϋποθέσεις και κυρίως το αν είναι άνεργος ή όχι ο γονέας. Διότι γνωρίζετε\n4 ΣΥΝΕΔΡΙΑΣΗ ΟΖ - 20 ΙΟΥΛΙΟΥ πολύ καλά ότι ένας γονέας που είναι άνεργος δεν µπορεί να στείλει το παιδί του, διότι το επιχείρηµα είναι ότι, εφόσον η γυναίκα κάθεται στο σπίτι, µπορεί να προσέχει το παιδί. Το γνωρίζετε πολύ καλά. Είναι βασικό επιχείρηµα σήµερα, εν έτει συνάδελφε. Κύριε Υπουργέ, έχετε τον λόγο. ΝΙΚΟΛΑΟΣ ΒΟΥΤΣΗΣ (Υπουργός Εσωτερικών και Διοικητικής Ανασυγκρότησης): Κύριε Συντυχάκη, θα ξεκινήσω από το τελευταίο που είπατε, διότι, πράγµατι, τα πράγµατα αλλάζουν προς το καλύτερο, µε ρυθµούς, βεβαίως, πολύ µικρότερους απ όσους θα θέλαµε και απ όσους θα µπορούσαµε. Πλέον, στη βάση της µοριοδότησης, έχει δοθεί προβάδισµα για τις άνεργες γυναίκες και τις εργαζόµενες σε επισφαλείς θέσεις εργασίας. Έχει αλλάξει αυτό το δεδοµένο, για το οποίο είπατε -και έχετε απόλυτο δίκιο- ότι τα προηγούµενα χρόνια δη- µιουργείτο µια κατάσταση ασφυκτική ακριβώς για τα ζευγάρια και τις γυναίκες που έψαχναν να βρουν δουλειά και δεν είχαν πού να αφήσουν τα παιδιά. Στη βάση της µοριοδότησης έχει αλλάξει αυτό το στοιχείο υπέρ των ανέργων. Για το σύνολο των παιδιών, επιτρέψτε µου να σας πω ότι, βεβαίως, καλύπτονται λιγότερο από αυτό που θα θέλαµε και που θα έπρεπε. Αυτό, όµως, είναι της τάξεως των εκατόν είκοσι πέντε χιλιάδων, αν θυµάµαι καλά, και καλύπτονται οι ογδόντα πέντε χιλιάδες. Καλό θα ήταν να µπορούσαµε να είχαµε για το σύνολο. ΕΜΜΑΝΟΥΗΛ ΣΥΝΤΥΧΑΚΗΣ: Των αιτήσεων. ΝΙΚΟΛΑΟΣ ΒΟΥΤΣΗΣ (Υπουργός Εσωτερικών και Διοικητικής Ανασυγκρότησης): Ναι, για τις αιτήσεις λέω, ναι. Αυτό που είπατε για Ηράκλειο, προφανώς δεν πιάνει το εύρος των δυόµισι µε τριάµισι ετών, το οποίο είναι το σύνολο της θητείας στην προσχολική για τα παιδιά. Καλό θα ήταν κάποια στιγµή να φθάσουµε στις εκατόν είκοσι πέντε χιλιάδες και αυτό να είχε γίνει από χθες κιόλας, από πέρυσι ή να µπορούσαµε φέτος εµείς να το κάνουµε. Σας επαναλαµβάνω ότι κάνουµε κάθε προσπάθεια. Παραδείγµατος χάριν για το ΕΣΠΑ, το οποίο, βέβαια, στη βάση της συµφωνίας που θα εγκριθεί για τη χώρα θα µπει σε εντελώς καινούργιες βάσεις, ελπίζουµε η δέσµευση που υπήρξε πάνω στον εµπροσθοβαρή χαρακτήρα για τα κοινωνικά ζητήµατα όχι µόνο να υλοποιηθεί, αλλά να µπορέσουµε να έχουµε στη διάθεση και επιπλέον κονδύλια γι αυτά τα προγράµµατα για τα πρώτα δύο-τρία χρόνια. Επίσης συν τω χρόνω, δηλαδή, µέσα σε αυτά τα χρόνια να περάσουµε και στη µορφή, στο status που είπατε κι εσείς και για το οποίο έχω µιλήσει κι εγώ, του δηµόσιου χαρακτήρα και µέσω του Προγράµµατος Δηµοσίων Επενδύσεων ή και του κανονικού προϋπολογισµού των κοινωνικών δαπανών γι αυτούς τους σταθ- µούς να µπορούµε να είµαστε στις υποχρεώσεις µας εντάξει ως κράτος και να αυξηθούν αυτά τα κονδύλια. Αυτό είναι ένα από τα στοιχήµατα το οποίο και εµείς, εφόσον θα έχουµε τη δυνατότητα στο πεδίο της διακυβέρνησης και εσείς µέσα από τη συνεπή κοινοβουλευτική σας λειτουργία, θα θέτετε και θα προσπαθούµε να απαντούµε κάθε φορά και µε κάποια βήµατα που θα έχουν γίνει προς τα µπροστά. Σας ευχαριστώ. Κυρίες και κύριοι συνάδελφοι, έχω την τιµή να ανακοινώσω στο Σώµα την επιστολή που απεστάλη προς την Πρόεδρο της Βουλής των Ελλήνων κ. Ζωή Κωνσταντοπούλου από τον κύριο Πρωθυπουργό, µε θέµα: «Κυβερνητική µεταβολή». Με το 53/ προεδρικό διάταγµα, που δηµοσιεύτηκε στο ΦΕΚ 82/ (τ. Α ) έγιναν δεκτές οι παραιτήσεις των: 1) Παναγιώτη Λαφαζάνη του Γεωργίου από τη θέση του Υ- πουργού Παραγωγικής Ανασυγκρότησης, Περιβάλλοντος και Ενέργειας, 2) Παναγιώτη Σκουρλέτη του Βασιλείου από τη θέση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης, 3) Γεωργίου Κατρούγκαλου του Στέλιου-Παναγιώτη από τη θέση του Αναπληρωτή Υπουργού Εσωτερικών και Διοικητικής Ανασυγκρότησης, 4) Κωνσταντίνου-Ηρακλή Ήσυχου του Νικολάου από τη θέση του Αναπληρωτή Υπουργού Εθνικής Άµυνας, 5) Νικολάου Χουντή του Βασιλείου από τη θέση του Αναπληρωτή Υπουργού Εξωτερικών, 6) Όλγας-Νάντιας Βαλαβάνη του Γεωργίου από τη θέση της Αναπληρώτριας Υπουργού Οικονοµικών, 7) Δηµητρίου Στρατούλη του Ιωάννη από τη θέση του Αναπληρωτή Υπουργού Εργασίας, Κοινωνικής Ασφάλισης και Κοινωνικής Αλληλεγγύης, 8) Γαβριήλ Σακελλαρίδη του Γεωργίου από τη θέση του Υφυπουργού στον Πρωθυπουργό και απαλλάχθηκαν από τα καθήκοντά τους. Με το 54/ προεδρικό διάταγµα, που δηµοσιεύθηκε στο ΦΕΚ 83/ (τ. Α ) διορίστηκαν οι: 1) Παναγιώτης Σκουρλέτης του Βασιλείου στη θέση του Υ- πουργού Παραγωγικής Ανασυγκρότησης, Περιβάλλοντος και Ενέργειας, 2) Γεώργιος Κατρούγκαλος του Στέλιου-Παναγιώτη στη θέση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης, 3) Χριστόφορος Βερναρδάκης του Δηµοσθένη στη θέση του Αναπληρωτή Υπουργού Εσωτερικών και Διοικητικής Ανασυγκρότησης, 4) Δηµήτριος Βίτσας του Αθανασίου στη θέση του Αναπληρωτή Υπουργού Εθνικής Άµυνας, 5) Η Αθανασία Αναγνωστοπούλου του Πέτρου στη θέση της Αναπληρώτριας Υπουργού Εξωτερικών 6) Ο Τρύφωνας Αλεξιάδης του Ζαφείρη στη θέση του Αναπληρωτή Υπουργού Οικονοµικών 7) Η Όλγα Γεροβασίλη του Βασιλείου στη θέση της Υφυπουργού στον Πρωθυπουργό. 8) Ο Παύλος Πολάκης του Πέτρου στη θέση του Υφυπουργού Εσωτερικών και Διοικητικής Ανασυγκρότησης. 9) Ο Ιωάννης Αµανατίδης του Γεωργίου στη θέση του Υφυπουργού Εξωτερικών. 10) Ο Παύλος Χαϊκάλης του Γεωργίου στη θέση του Υφυπουργού Εργασίας, Κοινωνικής Ασφάλισης και Κοινωνικής Αλληλεγγύης. (Το προαναφερθέν έγγραφο έχει ως εξής:\n5 4434 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ)\n6 ΣΥΝΕΔΡΙΑΣΗ ΟΖ - 20 ΙΟΥΛΙΟΥ\n7 4436 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) ΠΡΟΕΔΡΕΥΩΝ (Σπυρίδων Λυκούδης): Η πρώτη µε αριθµό 427/ επίκαιρη ερώτηση πρώτου κύκλου της Βουλευτού Καβάλας του Συνασπισµού Ριζοσπαστικής Αριστεράς κ. Αλεξάνδρας Τσανάκα προς τον Υπουργό Εθνικής Άµυνας, σχετικά µε την απόδοση των χώρων του στρατοπέδου Ασηµακόπουλου και του Αεροδροµίου Αµυγδαλεώνα Καβάλας στην τοπική αυτοδιοίκηση δεν θα συζητηθεί λόγω κωλύµατος του κυρίου Υπουργού. Η τέταρτη µε αριθµό 423/ επίκαιρη ερώτηση πρώτου κύκλου του Βουλευτή Αχαΐας των Ανεξαρτήτων Ελλήνων κ. Νικόλαου Νικολόπουλου προς τον Υπουργό Οικονοµίας, Υποδο- µών, Ναυτιλίας και Τουρισµού, σχετικά µε τον ρόλο του ΤΑΙΠΕΔ στην αξιοποίηση του Ελληνικού δεν θα συζητηθεί λόγω κωλύµατος του κυρίου Υπουργού. Θα συζητηθεί η δεύτερη µε αριθµό 425/ επίκαιρη ερώτηση πρώτου κύκλου του Βουλευτή Επικρατείας της Νέας Δηµοκρατίας κ. Βασιλείου Οικονόµου προς τον Υπουργό Εσωτερικών και Διοικητικής Ανασυγκρότησης, σχετικά µε την αξιοποίηση του κτιρίου του 13 ου Γυµνασίου Αυλίζας Αχαρνών ως αστυνοµικού τµήµατος στην περιοχή. Θα απαντήσει ο Αναπληρωτής Υπουργός κ. Ιωάννης Πανούσης. Κύριε συνάδελφε έχετε τον λόγο για δύο λεπτά. ΒΑΣΙΛΕΙΟΣ ΟΙΚΟΝΟΜΟΥ: Κύριε Πρόεδρε, παρ όλο που λένε πολλοί ότι είµαι πείσµων και δεν παρατάω τις υποθέσεις, τις οποίες αναλαµβάνω στην πολιτική, πρέπει να σας πω ότι για αυτήν τη συγκεκριµένη περίπτωση ήµουν έτοιµος να τα παρατήσω και να σταµατήσω την ενασχόλησή µου µετά από είκοσι κοινοβουλευτικές παρεµβάσεις τα τελευταία έντεκα χρόνια για το συγκεκριµένο θέµα, γιατί θεωρούσα και ακόµα δεν είµαι πεπεισµένος για το αντίθετο- ότι η γελοιότητα αυτού του ελληνικού κράτους, το οποίο µας οδήγησε σε αυτήν εδώ πέρα την άθλια κατάσταση, είναι ανίκητη. Δηλαδή, δεν µπορεί να κερδίσεις αυτό το ελληνικό κράτος, τις ηγεσίες, οι οποίες πέρασαν ανά καιρούς, µπροστά στα στοιχειώδη, τα αυτονόητα, στην κοινή λογική. Έκανα την εικοστή πρώτη επίκαιρη ερώτηση για τρεις λόγους: Πρώτον, γιατί ευελπιστώ, ελπίζω και πιστεύω ότι η παρουσία του κ. Πανούση ίσως δώσει µία διέξοδο στο πρόβληµα. Δεύτερον, ελπίζω και πιστεύω ότι η παρουσία του Δηµάρχου Αχαρνών, του κ. Κασαβού µπορεί να δώσει και αυτή, ίσως, µία διέξοδο. Και τρίτον, υπάρχουν χιλιάδες συµπολίτες µας στον χώρο των Αχαρνών, στο Μενίδι, οι οποίοι αγωνιούν, παλεύουν και προσπαθούν αυτήν την υπόθεση και αυτοί για πάρα πολλά χρόνια. Υπάρχουν εκπρόσωποί τους σήµερα εδώ από τον Σύλλογο κατά της Εγκληµατικότητας και των Ναρκωτικών. Αυτές, λοιπόν οι τρεις περιπτώσεις και δυνατότητες συγχρόνως µε ώθησαν να κάνω πιστεύω- την τελευταία παρέµβαση. Γιατί πλέον και εγώ γίνοµαι γραφικός, όταν ένα θέµα συνέχεια το λες, το συζητάς και το φέρνεις ξανά και ξανά στη Βουλή χωρίς αποτέλεσµα Ο Υπουργός κ. Πανούσης, παρ όλο που δεν έχει θητεύσει πολλά χρόνια στην πολιτική, νοµίζω ότι κατανοεί πλήρως την τέχνη της πολιτικής και πώς οι συµβολισµοί µπορούν να παίξουν ένα σηµαντικό ρόλο, αν θέλεις να επιτελέσεις ένα σπουδαίο αποτέλεσµα. Και επειδή ο ίδιος το τελευταίο διάστηµα έχει αφουγκραστεί ότι η περίπτωση του Δήµου Αχαρνών είναι µία ιδιαίτερη περίπτωση και ότι εκεί πραγµατικά µπορείς να λειτουργήσεις για την πάταξη της εγκληµατικότητας και των ναρκωτικών κάνοντας συγκεκριµένες παρεµβάσεις, ελπίζω και πιστεύω, επιτέλους, µετά από τόσα χρόνια ο κύριος Υπουργός να έχει να µας πει εδώ για το θέµα αυτό κάτι ουσιώδες, δηλαδή, εάν το παρατηµένο σχολείο, το οποίο δεν λειτούργησε ποτέ στην Αυλίζα του Δήµου Αχαρνών, γίνει αστυνοµικό τµήµα. Υπάρχει συναίνεση του δήµου. Βλέπω εδώ τον πρώην Βουλευτή το καλό µας συνάδελφο κ. Κατσιγιάννη που είναι Γραµµατέας τώρα του Δήµου Αχαρνών, ο οποίος και µε την εµπειρία του και µε την τεχνογνωσία του έχει βοηθήσει, όπως και ο Δήµαρχος Γιάννης Κασαβός, για το ζήτηµα αυτό και το έχουν ανακινήσει ξανά το θέµα. Ξέρω ότι ο Γιάννης Πανούσης ο Υπουργός είναι σε αυτήν την υπόθεση πολύ θετικός. Σήµερα, όµως, περιµένω το µήνυµα που θα φύγει από το ελληνικό Κοινοβούλιο προς τους ανθρώπους που µας παρακολουθούν και µας παρακολουθούν γιατί έχω τουλάχιστον φροντίσει να διαδώσω αυτήν τη σηµερινή συζήτηση και κοινοβουλευτική παρέµβαση- να είναι ένα µήνυµα και προς τον κόσµο που ζει στο Μενίδι, αλλά πάνω από όλα, κύριε Υπουργέ, να είναι ένα µήνυµα προς όλη την ελληνική γραφειοκρατία ότι επιτέλους αυτό το ζήτηµα πρέπει και µπορεί να λυθεί. Δηλαδή να γίνει αλλαγή χρήσης του σχολείου, να πάει το αστυνοµικό τµήµα εκεί και να αρχίσει να λειτουργεί ένα αστυνο- µικό τµήµα για όλον τον Δήµο Αχαρνών, τον πολύπαθο Δήµο Αχαρνών, για τα ζητήµατα της εγκληµατικότητας και των ναρκωτικών. Τελειώνω κύριε Πρόεδρε. Γιατί γνωρίζετε ότι δεν είναι µόνο στο κοµµάτι της Αυλίζας. Έκανα τις προάλλες µία παρέµβαση για τον σιδηροδροµικό σταθµό. Είναι αδιανόητο να µην µπορεί να πλησιάσει ένας άνθρωπος να κάνει χρήση του σιδηροδροµικού σταθµού και του προαστιακού στον Δήµο Αχαρνών, κύριε Πρόεδρε, διότι κυκλοφορούν πεντακόσιοι άνθρωποι που είναι υπό την επήρεια ναρκωτικών και είναι ουσιαστικά ένας κατειληµµένος χώρος από αυτούς τους ανθρώπους που νοσούν κι έχουν το µεγάλο πρόβληµα. Είναι δραµατική η κατάσταση ειδικά στην ευρύτερη περιοχή. συνάδελφε. Κύριε Υπουργέ, έχετε τον λόγο. ΙΩΑΝΝΗΣ ΠΑΝΟΥΣΗΣ (Αναπληρωτής Υπουργός Εσωτερικών και Διοικητικής Ανασυγκρότησης): Η πρόκληση για ένα Υπουργείο κι έναν Υπουργό είναι οι δύσκολες περιοχές, πώς θα διαχειριστείς µια δύσκολη περιοχή. Γι αυτό και πήγαµε, όπως ξέρετε αγαπητέ Βουλευτή και φίλε, µαζί µε δύο στρατηγούς, δύο γενικούς, στον Δήµο Αχαρνών, είδαµε το αστυνοµικό τµήµα και µιλήσαµε µε τη δηµοτική αρχή, µε τις παρατάξεις και µε τους κατοίκους. Και θέλω να πιστεύω ότι ισχύουν τα όσα λέγονται, ότι δηλαδή υπάρχει ένα αυξηµένο αίσθηµα ασφάλειας αυτήν τη στιγµή, διότι φτιάξαµε ένα ειδικό επιχειρησιακό σχέδιο -κάθε δήµος κάθε πόλη, κάθε νοµός, έχει τη δικιά του εγκληµατικότητα, δεν µπορείς να έχεις ένα µοντέλο για τα πάντα- και δήλωσε εκεί ότι θα υιοθετήσει η Αστυνοµία αυτόν τον δήµο για να αποδείξει ότι υπάρχει σύστηµα αντεγκληµατικής πολιτικής. Πήγαµε όµως και είδαµε τα κτίρια. Αυτά τα εγκαταλελειµµένα κτίρια, τα οποία ουδέποτε λειτούργησαν ως σχολικό κτίριο. Και πρέπει, πράγµατι, να κερδίσουµε το στοίχηµα της γραφειοκρατίας, γιατί η βούληση του Υπουργείου είναι δεδοµένη. Κι εγώ είµαι κατά της γραφειοκρατίας. Θέλω να πετύχει αυτό, θέλω να γίνει αυτό. Το είδαµε από κάθε πλευρά αστυνοµικής αναδιάρθρωσης, ασφάλειας, του χώρου, κοινωνικής συνοχής, διαφοροποιήσεων. Κάναµε, όπως ξέρετε, «διάφορους φραγµούς» και αυτοί οι χρήστες που έρχονται, να µην έρχονται, αν έρχονται, να συλλαµβάνονται, να συλλαµβάνεται ο ένοχος. Έχουµε κάνει διάφορα πράγµατα στον Δήµο Αχαρνών και θεωρώ ότι είναι και µε επιτυχία. Πρέπει να ξεφύγουµε, λοιπόν, από τις τέσσερις διαδικασίες, την απόφαση του Διοικητικού Συµβουλίου του Δήµου που την έχουµε, την επικύρωση της απόφασης από την Περιφέρεια Αττικής, την απόφαση της παραχώρησης από το Υπουργείο Παιδείας, και την αποδοχή της δωρεάς από την ΕΛΑΣ. Η ΕΛΑΣ είναι έτοιµη σε αυτήν την πλευρά. Και θέλει να το κάνει και θα το κάνει. Χαίροµαι γιατί και ο κ. Κατσιγιάννης µου έδωσε µια ενδιαφέρουσα γνώµη, ενδεχοµένως θα πρέπει να συνάψουµε χρησιδάνειο µε την «ΚΤΥΠ Α.Ε» ώστε να έχουµε και τη δυνατότητα συγχρηµατοδότησης. Αν αφαιρέσει κανείς τη χρηµατοδότηση και µε ποιον τρόπο θα την πετύχουµε, για όλα τα άλλα θα υπερβούµε κάθε γραφειοκρατία. Κύριε συνάδελφε, έχετε τον λόγο. ΒΑΣΙΛΕΙΟΣ ΟΙΚΟΝΟΜΟΥ: Πραγµατικά είναι ενδιαφέρουσα η πρόταση του κ. Κατσιγιάννη και νοµίζω ότι µπορεί να βοηθήσει στο να απεγκλωβιστούµε από τα δεσµά της γραφειοκρατίας. Εγώ δεν θα το αντιµετωπίσω πολιτικά το ζήτηµα, διότι πέραν\n8 ΣΥΝΕΔΡΙΑΣΗ ΟΖ - 20 ΙΟΥΛΙΟΥ της πολιτικής ζέσης, η οποία πάντα υπάρχει, δεν θα πω ούτε θα δεχθώ ότι η κυβερνώσα παράταξη όπως εκφράζεται από τον κ. Πανούση- δεν µπορεί να έχει κάποιες επιτυχίες σε αποτελεσµατικό έργο καθηµερινότητας, και δεν χρειάζεται να είµαστε µεµψίµοιροι και µίζεροι συνέχεια στη ζωή µας. Πραγµατικά τον τελευταίο καιρό τα µηνύµατα είναι θετικά από την µεριά της αστυνόµευσης και της λειτουργίας και της πάταξης της εγκληµατικότητας στον Δήµο Μενιδίου. Κύριε Πρόεδρε, όταν µιλάµε για το Μενίδι, µιλάµε για εκατόν πενήντα χιλιάδες κατοίκους, µια τεράστια έκταση, η οποία πραγ- µατικά στη δυτική Αθήνα, στην περιφέρεια των Αθηνών, λειτουργεί ως χωνευτήρι και χώρος ανασυγκρότησης της παραβατικότητας και της εγκληµατικότητας σε σχέση µε το ναρκωτικό. Έχουν φύγει τα ναρκωτικά από το κέντρο των Αθηνών, από τα Εξάρχεια κ.λπ., έχουν µεταφερθεί όλα στην περιφέρεια. Δυστυχώς ο κόσµος που ζει εκεί, υφίσταται όλα αυτά τα χρόνια µια φοβερή πίεση. Θα δεχθώ και θα επικυρώσω κι εγώ µε τη δική µου τοποθέτηση ότι τα τελευταία µέτρα της Αστυνοµίας, πραγµατικά, δίνουν ένα αίσθηµα ασφάλειας στον κόσµο, όµως, χρειάζεται να λυθεί το ζήτηµα του αστυνοµικού τµήµατος. Εγώ δέχοµαι αυτήν τη λύση αν πούµε ότι αυτή η λύση προσφέρει την αλλαγή χρήσης, το παίρνει η Ελληνική Αστυνοµία και χρηµατοδοτεί µέσα από µια δικιά της διαδικασία µε το Υπουργείο Οικονοµικών την ανασυγκρότηση του κτηρίου, γιατί το κτήριο είναι ένα ερείπιο πλέον, έχει εγκαταλειφθεί, έχει διαλυθεί, έχει λεηλατηθεί. Εκεί πλέον µε κέντρο αναφοράς αυτό το αστυνοµικό τµήµα πιστεύω ότι µπορεί να χαραχθεί και µια πολύ σοβαρότερη πολιτική σε σχέση και µε την ευρύτερη περιοχή της Αυλίζας. Όσοι ξέρουν την περιοχή, καταλαβαίνουν τι λέω. Εγώ δεν θέλω εδώ να αναδείξω και να συζητήσουµε πάνω σε ρατσιστικές θεωρίες ή σε θεωρίες, οι οποίες διχάζουν τον κόσµο και λειτουργούν αποπροσανατολιστικά. Εγκληµατικότητα υπάρχει, είναι ούτως ή άλλως δεδοµένη. Δεν θα κάτσω εγώ να βάλω τη ζυγαριά ποιος συνεισφέρει στην εγκληµατικότητα περισσότερο ή λιγότερο. Μπορεί όµως το αστυνοµικό τµήµα εκεί πραγµατικά να συνεισφέρει στην αίσθηση ασφάλειας του πληθυσµού, γιατί σας λέω ότι αυτό το αίτηµα το συνυπογράφουν τρεις χιλιάδες άνθρωποι που µένουν στην περιοχή. Είναι ένα αίτηµα πλέον που είναι σε όλους δεδοµένο ότι πρέπει να υποστηριχθεί. Εγώ άκουσα µε θετικό τρόπο τη σηµερινή παρέµβαση του κυρίου Υπουργού. Ελπίζω και πιστεύω το επόµενο διάστηµα να ευοδωθεί αυτή η προσπάθεια, γιατί πραγµατικά, κύριε Υπουργέ, εικοστή δεύτερη ερώτηση δεν κάνω εγώ. Tελείωσα. Mέχρι εδώ ήταν. ΠΡΟΕΔΡΕΥΩΝ (Σπυρίδων Λυκούδης): Ευχαριστούµε. Κύριε Υπουργέ, έχετε τον λόγο. ΙΩΑΝΝΗΣ ΠΑΝΟΥΣΗΣ (Αναπληρωτής Υπουργός Εσωτερικών και Διοικητικής Ανασυγκρότησης): Είχα υποσχεθεί στην κοινωνία του Μενιδίου ότι τον Οκτώβρη θα ξαναπάµε, για να δούµε ακριβώς τι περπάτησε, διότι πρέπει να αξιολογείς κιόλας, όχι µόνο να εξαγγέλλεις. Δεν µιλάω µόνο για την εγκληµατικότητα, δεν µιλάω µόνο για τις ευέλικτες περιπολίες που έχουµε εφαρµόσει ή για το πώς θα κάνεις φραγµούς στα µέσα µαζικής µεταφοράς, οπότε χιλιάδες πηγαίνουν για να πάρουν από εκεί πέρα τη δόση, µιλάω και για την ηχορύπανση. Θα κοιτάξουµε, δηλαδή, να αλλάξουµε και την ποιότητα ζωής. Δεν είναι µόνο το έγκληµα. Είναι να µπορείς να κοιµηθείς το βράδυ, να µπορείς να διαβάσεις, να µπορείς να περπατήσεις. Έτσι, θα πάρουµε και εκεί πρωτοβουλίες για µια νοµοθετική αλλαγή σε σχέση µε την ηχορύπανση. Συµφωνώ µαζί σας για την Αυλίζα. Δεν είναι µόνο συµβολικό, είναι και λειτουργικό. Δεν είναι µόνο λειτουργικό είναι και αποτελεσµατικό. Θα αλλάξει τη µορφή της περιοχής. Θα φωτίσει την περιοχή, πράγµα που είναι πολύ χρήσιµο, ακριβώς γιατί λειτουργεί προληπτικά και αποτρεπτικά και όχι κατασταλτικά. Άρα, λοιπόν, δεν θα χρειαστεί εικοστή δεύτερη, εικοστή τρίτη ερώτηση. Θα τα ξεπεράσουµε όλα και θέλω να ελπίζω ότι τον Οκτώβρη θα µιλάµε µε άλλους όρους. Κυρίες και κύριοι συνάδελφοι, η δεύτερη µε αριθµό 428/ επίκαιρη ερώτηση δεύτερου κύκλου του Βουλευτή Ηρακλείου του Ποταµιού κ. Σπυρίδωνα Δανέλλη προς τον Υπουργό Οικονοµίας, Υποδοµών, Ναυτιλίας και Τουρισµού, σχετικά µε τα προβλήµατα των θαλασσίων µεταφορών από το Ηράκλειο προς την περιφέρεια Ν. Αιγαίου, δεν θα συζητηθεί λόγω κωλύµατος του Βουλευτή. Η τρίτη µε αριθµό 413/ επίκαιρη ερώτηση δεύτερου κύκλου της Βουλευτού Αχαΐας του Συνασπισµού Ριζοσπαστικής Αριστεράς κ. Μαρίας Κανελλοπούλου προς τον Υπουργό Οικονοµίας, Υποδοµών, Ναυτιλίας και Τουρισµού, σχετικά µε την επαναφορά του νόµου για την ενιαία τιµή του βιβλίου, δεν θα συζητηθεί λόγω κωλύµατος του Υπουργού. Η τέταρτη µε αριθµό 419/ επίκαιρη ερώτηση δεύτερου κύκλου του Βουλευτή Ηρακλείου της Νέας Δηµοκρατίας κ. Ελευθερίου Αυγενάκη προς τον Υπουργό Οικονοµίας, Υποδοµών, Ναυτιλίας και Τουρισµού, σχετικά µε την ολοκλήρωση του έργου του οδικού δικτύου Ηρακλείου Μεσαρά, δεν θα συζητηθεί λόγω κωλύµατος του Υπουργού. Η πέµπτη µε αριθµό 412/ επίκαιρη ερώτηση δεύτερου κύκλου του Βουλευτή Δωδεκανήσου του Συνασπισµού Ριζοσπαστικής Αριστεράς κ. Ηλία Καµατερού προς τον Υπουργό Οικονοµίας, Υποδοµών, Ναυτιλίας και Τουρισµού, σχετικά µε τις κορεσµένες τουριστικές περιοχές και τις ανισότητες στην ανάπτυξη, δεν θα συζητηθεί λόγω κωλύµατος του Υπουργού. Θα συζητηθεί η έβδοµη µε αριθµό 411/ επίκαιρη ερώτηση δεύτερου κύκλου του Βουλευτή Β Αθηνών των Ανεξαρτήτων Ελλήνων, κ. Αθανασίου Παπαχριστόπουλου προς τον Υπουργό Εσωτερικών και Διοικητικής Ανασυγκρότησης, σχετικά µε τις παρεµβάσεις για την ανάπλαση του Πεδίου του Άρεως. Στην επίκαιρη ερώτηση θα απαντήσει ο Αναπληρωτής Υπουργός Εσωτερικών και Διοικητικής Ανασυγκρότησης κ. Ιωάννης Πανούσης. Κύριε Παπαχριστόπουλε, έχετε τον λόγο. ΑΘΑΝΑΣΙΟΣ ΠΑΠΑΧΡΙΣΤΟΠΟΥΛΟΣ: Ευχαριστώ, κύριε Πρόεδρε. Όταν πήγαινα καµµιά φορά στο Λονδίνο, κύριε Υπουργέ, µεγάλη µου χαρά ήταν να ξεφύγω µέσα από την πόλη και να πάω σε κάποιο πάρκο. Και επειδή συχνά µέναµε κοντά στο Χάιντ Πάρκ, ήταν µεγάλη λαχτάρα και µεγάλη χαρά να πάµε σε αυτό το πάρκο έτσι αυθόρµητα, γιατί κάπως αισθανόµασταν καλύτερα. Το ίδιο και όταν πηγαίναµε στο Άµστερνταµ καµµιά φορά, το Φόγκελπαρκ, ένα τεράστιο πάρκο, µας έκανε να νιώθουµε πιο ανθρώπινα, στη φύση, κ.λπ.. Ανήκω στην κατηγορία των Βουλευτών που µου είναι αδιάφορο να έχω βιογραφικό µε «βιοµηχανία» ερωτήσεων και είναι το τελευταίο πράγµα που µε ενδιαφέρει. Επίσης, θέλω να σας πω ότι το Πεδίο του Άρεως ανήκει στην Α Αθηνών κι εγώ είµαι στη Β Αθηνών. Το λέω αυτό γιατί πιστεύω ότι το Πεδίο του Άρεως δεν αφορά µια µικρή µειονότητα κατοίκων, δέκα-δεκαπέντε χιλιάδων, αλλά αφορά όλη, σχεδόν, την Κυψέλη, του Γκύζη, το Πολύγωνο, όλη την Πατησίων και κάτω από την Πατησίων, τα Εξάρχεια. Δηλαδή, µιλάµε για µια περιοχή που αριθµεί περίπου στις πεντακόσιες χιλιάδες άτοµα. Ξέρουµε ότι υπάρχει ένα µεγάλο πάρκο, ο Εθνικός Κήπος, εδώ κοντά, δίπλα στη Βουλή και το δεύτερο που υπάρχει είναι το Πεδίο του Άρεως. Θα περίµενε κανείς, λοιπόν, επειδή δεν είµαστε Κοπεγχάγη και δεν έχουµε διακόσια πάρκα, αλλά έχουµε δυο-τρία όλα κι όλα, τουλάχιστον το µεγαλύτερο γιατί σας πληροφορώ ότι Πεδίο του Άρεως σε έκταση είναι περίπου διακόσια εβδοµήντα επτά στρέµµατα, πιο µεγάλο ακόµα και από τον Εθνικό Κήπο- στοιχειωδώς να το έχουµε προσέξει. Αντ αυτού, σήµερα συναντάµε ένα απίστευτο θέαµα, όπου χωρίς καµµία υπερβολή, το πάρκο αυτό είναι άντρο -κανονικό άντρο- για ό,τι περνάει από το µυαλό σας, εκτός από αυτό για το οποίο θα έπρεπε να είναι. Είχα χαρεί κάποτε που έβλεπα µία γυναίκα µε το µωρό της στις τρεις τη νύχτα να πηγαίνει στο Φόγκελπαρκ στο Άµστερνταµ -\n9 4438 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) και µου είχε κάνει φοβερή εντύπωση- µε µεγάλη ασφάλεια. Το ίδιο και στο Χάιντ Πάρκ. Αυτό είναι αδιανόητο, είναι ανέκδοτο, δεν υπάρχει περίπτωση να γίνει στο Πεδίο του Άρεως. (Στο σηµείο αυτό κτυπάει προειδοποιητικά το κουδούνι λήξεως του χρόνου οµιλίας του κυρίου Βουλευτή) Θα ήθελα λίγο χρόνο παραπάνω, κύριε Πρόεδρε, γιατί πιστεύω ότι αξίζει τον κόπο. Σας ξαναλέω ότι είναι ανιδιοτελής αυτή η ερώτηση. Κάποτε, θυµάµαι, έβλεπα τον Μάνο Κατράκη στο µικρό θεατράκι -για όσους ξέρουν- κοντά στην Αλεξάνδρας, το θέατρο του Οικονοµίδη και το «Greenpark» από κάτω. Έσφυζε από ζωή. Όλοι είχαµε µία εξαιρετικά θετική ανάµνηση από αυτό το πάρκο. Κύριε Υπουργέ, για να έρθω στο θέµα µου, κάνετε τον κόπο και πάτε µία βόλτα, όποια ώρα θέλετε, ακόµα και µεσηµέρι. Δεν λέω να πάτε στις επτά, στις οκτώ, στις εννιά το βράδυ, γιατί είναι επικίνδυνα να πάτε εκεί. Δεν µιλάω για τις βαθιές ώρες, γιατί το πάρκο κλείνει στις έντεκα περίπου και ξανανοίγει στις έξι και δεν ελέγχει κανένας κανέναν. Οι κάτοικοι γύρω έχουν ένα σύλλογο, ο οποίος αριθµεί πέντε χιλιάδες άτοµα. Έχουν στείλει τριακόσια εξώδικα και δεν τους ακούει κανένας. Όταν λέω κανένας, εννοώ κανένας. Είναι ο σύλλογος «Η ΑΘΗΝΑ». Σας λέω προσωπική εµπειρία δικιά µου, γιατί κι εγώ κάπου εκεί κοντά µένω, στην Κυψέλη. Μου είναι αδύνατο να πάω µετά τις εννιά-δέκα το βράδυ. Είναι επικίνδυνα. Δεν πάει κανένας. Δεν υπάρχει φωτισµός. Δεν υπάρχει καθαριότητα. Δεν υπάρχει φύλαξη. Θα συναντήσετε εξαρτηµένα άτοµα µε πολλή συµπάθεια το λέω- θα συναντήσετε όχι απλούς οικονοµικούς µετανάστες που και σ αυτούς έχω πολλή συµπάθεια- αλλά θα συναντήσετε και παιδική πορνεία από οικονοµικούς µετανάστες, που ανθεί σε αυτήν την περιοχή. Και τώρα πρόσφατα µε πολλή συµπάθεια το λέω και αυτό- έχουν στηθεί και τέντες, περίπου τριάντα, αλλά αυτό ας πούµε ότι είναι προσωρινό, γιατί είναι οι πρόσφυγες που έχουν έρθει από τη Συρία ή κάπου αλλού. Το σίγουρο είναι ότι αυτό το πάρκο, που θα µπορούσε µε πολύ λίγα χρήµατα και σας το λέω ότι θα επανέλθω όχι µία, αλλά εκατόν µία φορές- δεν αφορά ούτε δέκα ούτε είκοσι χιλιάδες ανθρώπους. Αφορά πεντακόσιες χιλιάδες πληθυσµού. Δεν υπάρχει τίποτα άλλο εκεί πέρα. Όλοι εµείς θέλουµε να πάµε µία βόλτα, το πρωί ή το µεσηµέρι ή κάποια ώρα, σε αυτό το πάρκο και δεν µπορούµε. ΠΡΟΕΔΡΕΥΩΝ (Σπυρίδων Λυκούδης): Κύριε συνάδελφε, στη δευτερολογία τα υπόλοιπα, αν θέλετε. ΑΘΑΝΑΣΙΟΣ ΠΑΠΑΧΡΙΣΤΟΠΟΥΛΟΣ: Υπάρχει πλήρης εγκατάλειψη, κύριε Υπουργέ, και θέλω να το δείτε ζεστά. Ανήκει στην Περιφέρεια. Η Περιφέρεια δεν έχει τη δυνατότητα ούτε να το καθαρίσει. Έχει κάποιους υπαλλήλους δεν φταίνε οι άνθρωποι ούτε έχω τίποτα µαζί τους, τους γνωρίζω και προσωπικά έναν έναν- αλλά δεν µπορούν να κάνουν οτιδήποτε. Η αστυνόµευση, που σας αφορά κι εσάς ειδικά, έχει βελτιωθεί το τελευταίο καιρό, οφείλω να οµολογήσω. Τα παιδιά της Αστυνοµίας, όµως, τι να κάνουν µόνα τους. Δηλαδή, έρχονται, εποπτεύουν, κάνουν κάτι. Έχουν γίνει δυο-τρεις δολοφονίες εκεί. Τα ξέρετε γιατί έχουν γραφτεί στις εφηµερίδες. Έχουν γίνει απόπειρες φόνου. Μιλάµε δηλαδή ότι αυτή τη στιγµή ένα µέρος που είναι µοναδικό και θα µπορούσε να είναι κέντρο πολιτισµού ό,τι θέλετεέχει γίνει κέντρο των κολασµένων. Και είναι περιχαρακωµένη η περιοχή για τους γύρω κατοίκους. Θα πω και στη δευτερολογία µου µερικά πράγµατα, κύριε ΠΡΟΕΔΡΕΥΩΝ (Σπυρίδων Λυκούδης): Τον λόγο έχει ο Υ- πουργός, κ. Πανούσης. ΙΩΑΝΝΗΣ ΠΑΝΟΥΣΗΣ (Αναπληρωτής Υπουργός Εσωτερικών και Διοικητικής Ανασυγκρότησης): Θα απαντήσω στις πρώτες σας σκέψεις και µετά θα συζητήσουµε και τα διαχειριστικά µας και τους αριθµούς. Πρόκειται πραγµατικά για έναν βεβαρηµένο χώρο αλλά ταυτόχρονα είναι και µια πρόκληση διαφύλαξης των παιδικών ανα- µνήσεων. Εκεί περπατήσαµε, παίξαµε, ερωτευτήκαµε. Το ερώτηµα για το τι συνέβη ακριβώς στο κέντρο της Αθήνας µε τις πρώτες µαζικές εισροές µεταναστών τη δεκαετία του 90 είναι κάτι που δεν το συζητάει ακόµα η ελληνική κοινωνία µε ειλικρίνεια. Το πατρικό µου σπίτι είναι στην πλατεία Αµερικής, άρα έχω ζήσει αυτή την περιοχή στις καλές τις µέρες. Το πώς, δηλαδή, η πλατεία Αµερικής, η πλατεία Βικτωρίας, ο Άγιος Παντελεήµονας, η Πατησίων, εν γένει, άλλαξαν µορφή και γιατί άλλαξαν εκεί και όχι αλλού, είναι ένα ενδιαφέρον θέµα. Εξίσου ενδιαφέρον είναι το θέµα αν το Πεδίον του Άρεως πέραν ηµών και των αναµνήσεών µας αποτελεί µια πρόκληση για όλη την Αθήνα. Δηλαδή, οι Αθηναίοι, εν γένει, ενδιαφέρονται για το Πεδίον του Άρεως ή αποτελεί έναν χώρο όπου στοιβάζονται τα προβλήµατα της Αθήνας για να µην στοιβαχτούν κάπου αλλού; Παρά ταύτα, όµως, θέλω να σας πω ότι πέραν του ειδικού επιχειρησιακού προγράµµατος για το κέντρο της Αθήνας περιλαµβάνει και το Πεδίον του Άρεως- έχει γίνει ειδική συµφωνία µε την Περιφέρεια για να δούµε ακριβώς το Πεδίον του Άρεως και τι θα κάνουµε µε την Περιφέρεια Αττικής. Δεν έχει να κάνει µόνο µε τις περιπολίες και τις πεζές περιπολίες και όλα αυτά που θα σας πω ή πώς θα αναπτύξουµε τον αστυνοµικό της γειτονιάς ή τα τοπικά συµβούλια εκεί. Την Κυψέλη την έχουµε βάλει στα ειδικά αστυνοµικά τµήµατα είναι µια καινούργια δράση- µε ψυχολόγο, κοινωνικό λειτουργό, εγκληµατολόγο µέσα στο αστυνοµικό τµήµα. Ταυτόχρονα µελετάµε και το ζήτηµα της πορνείας -που είναι και η χειρότερη µορφή εκφυλισµού αυτής της περιοχής- και, βέβαια, της χρήσης ναρκωτικών. Άρα, λοιπόν, έχουµε να κάνουµε όχι µε ένα αστυνοµικό πρόβληµα, διότι η ίδια η Περιφέρεια στην προχθεσινή της συνεδρίαση είπε ότι είναι πολύ ευχαριστηµένη µε τη συνδροµή της Αστυνοµίας, το να κλείνουν οι πόρτες µε 06.00, και µε τις πεζές περιπολίες και τις µηχανοκίνητες περιµετρικά. Υπάρχει δηλαδή φύλαξη. Αλλά το πρόβληµα δεν είναι η φύλαξη τη νύχτα. Το πρόβληµα είναι η λειτουργικότητα και η οµορφιά τη µέρα. Αυτά τα πράγµατα θέλουν µια µεγάλη βεντάλια δράσεων - όπως είπατε- από την καθαριότητα και το φωτισµό µέχρι τον να το αγκαλιάσει όχι µια περιοχή, αλλά µια πόλη. Διότι φοβάµαι ότι, ακόµα και αν καταφέρουµε να κάνουµε κάποια πράγµατα στο Πεδίον του Άρεως, ο τρόπος που λειτουργεί εν γένει η ευρύτερη περιοχή του Κέντρου της Αθήνας, µπορεί να επηρεάσει αρνητικά αυτή την εξυγίανση του χώρου. Θα επανέλθω. ΠΡΟΕΔΡΕΥΩΝ (Σπυρίδων Λυκούδης): Τον λόγο έχει ο κ. Παπαχριστόπουλος. ΑΘΑΝΑΣΙΟΣ ΠΑΠΑΧΡΙΣΤΟΠΟΥΛΟΣ: Ευχαριστώ, κύριε Κατ αρχάς την εκτίµησή µου προς το πρόσωπό σας, εάν δεν την ξέρετε, σας τη λέω ευθέως. Και δεν είναι υποκριτική. Είναι πολύ ειλικρινής. Ξέρω ότι περνάµε µπόρα αυτή τη στιγµή. Αύριο, µεθαύριο έχουµε δύο ψηφοφορίες και ίσως να φαίνεται λίγο παράταιρο, αλλά πρέπει να ασχοληθούµε και µε την καθηµερινότητα. Αυτό το πάρκο ανήκει διοικητικά στην Περιφέρεια. Η Περιφέρεια δεν είναι ικανή να ανταποκριθεί στις υποχρεώσεις αυτού του πάρκου. Οι προτάσεις που γίνονται είναι οι εξής. Πρώτον, ο Δήµος Αθηναίων πιστεύω ότι έχει τη δυνατότητα να συντηρήσει καλύτερα αυτό το πάρκο σε όλα τα επίπεδα. Δεν θέλω να πω λεπτοµέρειες. Επίσης, παίζει καθοριστικό ρόλο ότι και τα δύο πάρκα που ανέφερα και το Χάιντ Πάρκ και το Φόγκελπαρκ δεν έχουν καθόλου χαµηλή βλάστηση. Η χαµηλή βλάστηση λειτουργεί, δυστυχώς, σαν φίλτρο για παρανοµίες. Είναι κάτι το οποίο θα πρέπει να το δούµε δραστικά. Θα πρέπει γρήγορα -δηλαδή, χθες- η φύλαξη του πάρκου να ανατεθεί δεν στοιχίζει τίποτα- σε συγκεκριµένα άτοµα, να µπορούν να καλούν την αστυνοµία, η οποία πραγµατικά σας λέω ότι τον τελευταίο καιρό δείχνει την παρουσία της και οφείλω να το οµολογήσω αυτό. Δεν φτάνει όµως. Είµαι της άποψης ότι µε τα δύο κτήρια όταν τελειώσουν -και του Οικονοµίδη που βλέπουµε απλωµένα ρούχα και το «Green Park», που ισχύει το ίδιο- και µε τα δύο περίπτερα αλλά και τους\n10 ΣΥΝΕΔΡΙΑΣΗ ΟΖ - 20 ΙΟΥΛΙΟΥ άλλους χώρους, αυτός που θα πάρει το πάρκο, δηλαδή ας πού- µε, ο δήµος, δεν θα έχει κανένα οικονοµικό πρόβληµα. Είναι απ αυτά, σεβαστέ Υπουργέ, που θα πρέπει να δούµε γρήγορα. Θα χαιρόµουν αν ήταν και ο κ. Βούτσης, γιατί δεν είναι τελείως δική σας αποκλειστικότητα, αλλά και του Υπουργείου Εσωτερικών. Σας λέω ότι είναι ένα θέµα που καίει. Το είπατε και εσείς. Δεν αρκεί η θεωρία από εδώ και πέρα, πρέπει να το κάνουµε πράξη. Σας λέω ότι έχω εξώδικα περιοίκων, πάνω από δεκαπέντε χιλιάδες υπογραφές. Τα έχω εδώ και θα τα αφήσω. Είναι απαγορευµένη ζώνη για τους κατοίκους της περιοχής πια αυτό το πάρκο και πρέπει να γίνει συνείδηση ότι πρέπει να είναι προτεραιότητα. Επίσης, σας λέω ότι το µικρό παρκάκι πίσω από τα δικαστήρια είναι εγκαταλελειµµένο. Αυτό δεν έχει χαµηλή βλάστηση, βέβαια, και δεν έχω ανάλογα θέµατα όπως στο κάτω πάρκο. Και ο λόφος του Φινόπουλου κάποτε έσφυζε από ζωή, µε ένα ωραίο πέτρινο ταβερνάκι. Πολλοί από εσάς θα έχετε πάει. Όλα αυτά, πιστεύω, σε ένα πακέτο µπορούν να είναι κάτω από µία συγκεκριµένη υπηρεσία χθες! Δεν έχουµε πολλούς πνεύµονες στην Αθήνα και το ξέρουµε όλοι. Μπορεί να αποτελέσει -το λέω και το εννοώ- κέντρο πολιτισµού, να σφύζει από ζωή, όπως παλιά. Εγώ είχα δει τον Μάνο Κατράκη. Ήµουνα µικρός και θυ- µάµαι ότι είχα τρελαθεί, νόµιζα ότι είχα µπει σε έναν παράδεισο. Ακόµα και στου Οικονοµίδη, που πηγαίναν οι κυρίες µε τα παλτά τους, στον «Green Park» του Όµηρου Αθηναίου. Κάπως έτσι πρέπει να το δει και µάλιστα δυνατά- το Υπουργείο σας για το καλό έχετε δίκιο, όχι µόνο λίγων χιλιάδων, σωστά το θέσατε, είναι όλης της Αθήνας- των πεντακοσίων χιλιάδων που είµαστε εκεί γύρω και πραγµατικά το έχουµε ανάγκη. Σας ευχαριστώ. ΠΡΟΕΔΡΕΥΩΝ (Σπυρίδων Λυκούδης): Κύριε Υπουργέ, µε συγχωρείτε, αλλά µήπως µπορείτε να συµπεριλάβετε στην απάντησή σας και κάτι που θα ήθελα να ρωτήσω εγώ; Πριν από δέκα περίπου χρόνια µαζί σας είχαµε κάνει ένα πρόγραµµα στην τότε Νοµαρχιακή Αυτοδιοίκηση Αθηνών-Πειραιώς µε προτάσεις για την αναδιαµόρφωση του Πεδίου του Άρεως. Βεβαίως, δεν αφορά τις σηµερινές δικές σας αρµοδιότητες, που είναι κυρίως η φύλαξη του Πεδίου του Άρεως, αλλά είχε ακολουθήσει ένα πολυέξοδο πρόγραµµα ανάπλασής του. Μπορείτε να συµπεριλάβετε -αν θυµάστε και αν ξέρετε- στην απάντησή σας τι έγινε αυτή η προσπάθεια ανάπλασης του Πεδίου του Άρεως; Προχώρησε; Σταµάτησε; Θυµάµαι και τις δικές σας προσπάθειες πριν από δέκα περίπου χρόνια, ως συνυποψήφιοι για τη νοµαρχιακή αυτοδιοίκηση τότε, για το Πεδίο του Άρεως. Κύριε Παπαχριστόπουλε, ετοιµαζόµουν τα επόµενα εικοσιτετράωρα να καταθέσω µία επίκαιρη ερώτηση για το Πεδίο του Άρεως. Ευχαριστώ που µε προλάβατε µε την εξαιρετική ερώτησή σας και την εξαιρετική σας πρωτοβουλία. ΑΘΑΝΑΣΙΟΣ ΠΑΠΑΧΡΙΣΤΟΠΟΥΛΟΣ: Εγώ ευχαριστώ που µε τον τρόπο σας αναδεικνύετε αυτό το θέµα. Σας ευχαριστώ, κύριε Πρόεδρε. ΠΡΟΕΔΡΕΥΩΝ (Σπυρίδων Λυκούδης): Τον λόγο έχει ο κύριος Υπουργός. ΙΩΑΝΝΗΣ ΠΑΝΟΥΣΗΣ (Αναπληρωτής Υπουργός Εσωτερικών και Διοικητικής Ανασυγκρότησης): Είναι αλήθεια ότι κάποια στιγµή το Πεδίο του Άρεως απέκτησε ένα πολιτικό ενδιαφέρον για την τότε υπερνοµαρχία. Και υπήρχαν πλειοδοτούσες απόψεις πως θα σωθεί και τι πρέπει να γίνει. Πράγµατι, έγιναν εκείνην την εποχή κάποιες διαφορετικές εσωτερικές διευθετήσεις στον χώρο µε κάποια δέντρα, νοµίζω, ή µε κάποια αγάλµατα. Μετά αφέθηκε, όµως, πάλι, διότι ήταν καθαρά συγκυριακό, δηλαδή νοµιµοποιούσε ένα θεσµό αυτόν της υπερνοµαρχίας και αυτό ήταν όλο. Νοµίζω, όµως, ότι η έννοια του υπερασπίσιµου χώρου, δηλαδή, τι ακριβώς ένας πολίτης υπερασπίζεται, πως το υπερασπίζεται και τι κάνει ταυτόχρονα η πολιτεία και η τοπική αυτοδιοίκηση, είναι ένα θέµα που άπτεται αν θέλετε και της επιστη- µονικής µου συγκρότησης. Τι θα έλεγα: Πρώτον, φως, περισσότερο φως. Δεύτερον, φως στην όλη περιοχή γύρω από το Πεδίο του Άρεως. Είδατε ότι και η Οµόνοια ακόµα τώρα που βγήκαν τα τραπεζάκια, που γίνονται ανακαινίσεις κτηρίων αρχίζει να σπρώχνει το µαύρο και ως µαύρο εννοώ το έγκληµα, την πορνεία- αλλού. Όχι ότι θα εξαφανιστεί. Τρίτον, δράσεις, περισσότερες δράσεις που σηµαίνει κόσµος, περισσότερος κόσµος. Δεν χρειάζονται µαγικές συνταγές. Προφανώς, θα υπάρχει και η φύλαξη και όλα αυτά. Όµως, για να καταφέρεις να βγάλεις τους ανθρώπους πίσω από τους θάµνους, ας το πω, ή τους ανθρώπους που µε σκοτεινά κίνητρα κυκλοφορούν εκεί, πρέπει να τους «αντικαταστήσεις» µε άλλους ανθρώπους, µε άλλες δράσεις -δηλαδή να έχουν λόγο να πάνε- και µε ένα αίσθηµα ασφάλειας όχι τη νύχτα αλλά όλη την ηµέρα. Αυτό είναι ένα στοίχηµα. Θα προσπαθήσουµε µαζί µε την περιφέρεια να το κερδίσουµε. Θα δω στο κοµµάτι που είναι αρµοδιότητά µου- τους κατοίκους και τα αιτήµατα της περιοχής. Επαναλαµβάνω, όµως, ότι είναι ένα στοίχηµα που έχει οικολογικό, περιβαλλοντικό, κοινωνικό, πολιτισµικό και τελικά και πολιτικό ενδιαφέρον. Κυρίες και κύριοι συνάδελφοι, η όγδοη µε αριθµό 395/ επίκαιρη ερώτηση δευτέρου κύκλου του Βουλευτή Β Αθηνών του Λαϊκού Συνδέσµου Χρυσή Αυγή κ. Ηλία Παναγιώταρου προς τους Υπουργούς Εξωτερικών και Επικρατείας, σχετικά µε τις δηλώσεις του Έλληνα Υπουργού Εξωτερικών κ. Νικολάου Κοτζιά κατά την επίσκεψή του στα Σκόπια στις , δεν θα συζητηθεί λόγω κωλύµατος του κυρίου Υπουργού. Η ένατη µε αριθµό 391/ επίκαιρη ερώτηση δεύτερου κύκλου του Βουλευτή Αχαΐας των Ανεξαρτήτων Ελλήνων κ. Νικολάου Νικολόπουλου προς τον Υπουργό Οικονοµίας, Υποδο- µών, Ναυτιλίας και Τουρισµού, σχετικά µε το έργο της σήραγγας Όθρυος της «ΕΡΓΟΣΕ», δεν θα συζητηθεί λόγω κωλύµατος του κυρίου Υπουργού. Η δέκατη µε αριθµό 401/ επίκαιρη ερώτηση δεύτερου κύκλου του Βουλευτή Ρεθύµνου της Νέας Δηµοκρατίας κ. Ιωάννη Κεφαλογιάννη προς τον Υπουργό Εθνικής Άµυνας, σχετικά µε τις απαιτήσεις των δανειστών για περικοπές δαπανών στις Ένοπλες Δυνάµεις, δεν θα συζητηθεί λόγω κωλύµατος του κυρίου Υπουργού. Θα συζητηθεί τώρα η ενδέκατη µε αριθµό 386/ επίκαιρη ερώτηση δευτέρου κύκλου του Βουλευτή Επικρατείας του Λαϊκού Συνδέσµου Χρυσή Αυγή κ. Χρήστου Παππά προς τον Υπουργό Εσωτερικών και Διοικητικής Ανασυγκρότησης, σχετικά µε τα «µέτρα προς αντιµετώπιση της ασύµµετρης απειλής λόγω της αθρόας εισβολής λαθροµεταναστών στα ελληνικά νησιά». Στην επίκαιρη ερώτηση του κ. Παππά θα απαντήσει ο Αναπληρωτής Υπουργός Εσωτερικών και Διοικητικής Ανασυγκρότησης κ. Ιωάννης Πανούσης. Κύριε Παππά, έχετε τον λόγο για δύο λεπτά. ΧΡΗΣΤΟΣ ΠΑΠΠΑΣ: Ευχαριστώ, κύριε Πρόεδρε. Κύριε Υπουργέ, δεν θα αναλώσω τον χρόνο µου στις αβρότητες που ακούγονται µέσα εδώ ή στην αστική ευγένεια που σας διακρίνει κι εσάς αν και Αριστερό αλλά θα µπω κατευθείαν στο θέµα. Θα πω ότι το θέµα αυτό δεν είναι θέµα παιδικών αναµνήσεων, που ακούσαµε στην προηγούµενη ερώτηση του συναδέλφου. Η πολιτική δεν γίνεται µε παράθεση των παιδικών αναµνήσεων του καθενός αλλά µε την ουσία και µε την τήρηση του Συντάγµατος. Έχουµε, λοιπόν, ένα τεράστιο πρόβληµα. Το πρόβληµα δεν αφορά το Πεδίον του Άρεως, που ακούγαµε προηγουµένως, αφορά όλη την πατρίδα, αφορά όλον τον ελληνικό λαό. Έχουµε µία αθρόα εισβολή λαθροµεταναστών. Σας παρακαλώ, ακούστε το και πάλι, λαθροµεταναστών! Το επαναλαµβάνω, διότι υπάρχει µία τακτική από όλους να πετάτε την µπάλα στην εξέδρα και να κρύβετε πίσω από το δάχτυλό σας την ουσία του πράγµατος, εµ- µένοντας σε µία θέση περί της λέξεως «λαθροµετανάστης». Ανατρέξτε, λοιπόν, µιας και είστε άριστος γνώστης της ελληνικής γλώσσης, στο τελευταίο λεξικό του καθηγητού κ. Μπαµπινιώτη. Στα παράγωγα της λέξης «λαθραίος», «λαθρο-» έχει και τη λέξη «λαθροµετανάστης». Ας κατηγορήσουµε και τον κ. Μπαµπινιώτη\n11 4440 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) ως φασίστα. Λοιπόν. Αθρόα εισβολή λαθροµεταναστών. Ο αριθµός τους είναι τεράστιος. Μόνο το τελευταίο εικοσαήµερο -θα σας διαβάσω τα νούµερα- δηλαδή από 29 Ιουνίου έως και 12 Ιουλίου, είχαµε περίπου είκοσι οκτώ χιλιάδες λαθροµετανάστες στα νησιά του αρχιπελάγους. Έχουµε, λοιπόν, τους λαθροµετανάστες, που, όπως όλοι παρακολουθούν, όλος ο ελληνικός λαός, δεν αφήνουν τίποτα όρθιο, κυριολεκτικά τίποτα όρθιο. Έχουµε εξεγέρσεις και µέχρι και τα εκκλησάκια, τα εικονοστάσια, που φτιάχνει ο ελληνικός λαός στις εξοχές -είναι µία συνήθεια από την αρχαιότητα- τα γκρεµίζουν. Δεν αφήνουν τίποτα όρθιο, γίνονται κλοπές, µικροκλοπές, εξεγέρσεις. Τα πράγµατα παίρνουν πολύ άσχηµη τροπή. Αν, δε, συνδυαστούν µε το πρόβληµα του µνηµονίου, της εξαθλίωσης δηλαδή, της πείνας και συγχρόνως και µε το πρόβληµα της υπογεννητικότητας αλλά και µε την απειλή που δεχόµεθα επί σειρά ετών - και σήµερα είναι και µία συµβολική ηµέρα, τιµούµε τους πεσόντες της τουρκικής εισβολής στην Κύπρο, του εγκλήµατος της Κύπρου, του έχουµε ένα τροµερό, µα τροµερό, δυσοίωνο µέλλον για την πατρίδα µας και τον ελληνικό λαό. Γιατί ήρθατε σήµερα εδώ, µετά από πολλές αναβολές; Ήρθατε για να ερωτηθείτε. Ποια είναι τα µέτρα που προτίθεστε να λάβετε για να αντιµετωπίσετε αυτήν την έκρυθµη κατάσταση, που έχει διαµορφωθεί στα νησιά κυρίως του αρχιπελάγους και όχι µόνο; Τι µέτρα θα λάβετε για τις έκνοµες πράξεις των παρανόµων εισβολέων, που προσβάλλουν όχι µόνο το θρησκευτικό συναίσθηµα των Ελλήνων αλλά και αυτήν καθαυτήν την έννοια του πολιτισµού θα έλεγα; Επίσης, ερωτάστε: Είστε ικανοποιηµένος από το µέχρι τώρα έργο της Αστυνοµίας, στην οποία είστε πολιτική ηγεσία; Θα δηλώσετε πάλι ότι έχετε ανεπάρκεια προσωπικού; Γνωστό αυτό αλλά η θέση ευθύνης λέει «µε αυτά που έχω τι µπορώ να κάνω». Επιπλέον, µε δεδοµένη -θα πω- την ανεπαρκή στελέχωση των αστυνοµικών δυνάµεων, υπάρχει η πολιτική βούληση συναδέλφων σας, όπως για παράδειγµα της Αναπληρώτριας Υπουργού Μεταναστευτικής Πολιτικής, όταν εσείς είπατε ότι η αθρόα εισβολή µεταναστών είναι χειρότερη και από το µνηµόνιο; (Στο σηµείο αυτό κτυπάει το κουδούνι λήξεως του χρόνου οµιλίας του κυρίου Βουλευτή) Τελειώνω, κύριε Πρόεδρε. Δυστυχώς, δεν είναι υπεύθυνος, όπως θα έπρεπε να είναι -τουλάχιστον για εµάς, τους Έλληνες εθνικιστές στη Χρυσή Αυγή- ο Ελληνικός Στρατός για τη φύλαξη των συνόρων και έχει περιέλθει στα χέρια της Αστυνοµίας, του Υπουργείου Εσωτερικών. Εν πάση περιπτώσει, έχουµε αυτό το άσχηµο για εµάς αλλά έχετε τη βούληση σ αυτήν την ασύµµετρη απειλή να πάρετε και τη βοήθεια του Υπουργείου Εθνικής Αµύνης; Διότι είναι γνωστό ότι η Αστυνοµία δεν έχει προσωπικό, δεν έχει τα µέσα και δεν ξέρω και ποια σχέδια ή βούληση έχει. Θα µας τα αναπτύξετε εντός ολίγου. ΠΡΟΕΔΡΕΥΩΝ (Σπυρίδων Λυκούδης): Ευχαριστούµε. Κύριε Υπουργέ, έχετε τον λόγο. ΙΩΑΝΝΗΣ ΠΑΝΟΥΣΗΣ (Αναπληρωτής Υπουργός Εσωτερικών και Διοικητικής Ανασυγκρότησης): Κύριε Βουλευτή, θα σας απαντήσω αντίστροφα, δηλαδή θα ξεκινήσω από τους αριθ- µούς και στη δευτερολογία θα σας πω και τις απόψεις µου. Στις 22 µε 27 Ιουνίου 2015 στη Διεύθυνση Αστυνοµίας Λέσβου ελέγχθηκαν χίλια σαράντα τέσσερα οχήµατα και χίλια διακόσια είκοσι εννέα άτοµα. Προσήχθησαν εβδοµήντα τέσσερα άτοµα. Συνελήφθησαν δύο άτοµα για παράβαση ναρκωτικών και για πλαστά έγγραφα. Βεβαιώθηκαν εκατόν είκοσι τέσσερις παραβάσεις, υγειονοµικού ενδιαφέροντος, ναρκωτικών, πλαστών εγγράφων κ.λπ. Κατασχέθηκε ενάµισι γραµµάριο κάνναβης. Από την έως τις διενεργήθηκαν τριακόσια πενήντα δύο συνεργεία, τάξης, ασφάλειας, τροχαίας, ελέγχου αλλοδαπών, δίωξης ναρκωτικών. Ελέγχθηκαν δέκα χιλιάδες ογδόντα πέντε οχήµατα και δώδεκα χιλιάδες εννιακόσια είκοσι πέντε άτοµα. Θέλω να πω, δηλαδή, ότι είναι παρούσα η Αστυνο- µία εκεί πέρα και θα σας πω και για τους αριθµούς. Επίσης, ενισχύθηκαν οι Διευθύνσεις Αστυνοµίας Σάµου, Χίου, Λέσβου, Δωδεκανήσου Α και Β µε εκατόν σαράντα έξι αστυνο- µικούς διαφόρων βαθµών για την αντιµετώπιση της παράτυπης µετανάστευσης, ενώ για την κάλυψη εποχικών υπηρεσιακών αναγκών κατά την τουριστική περίοδο του τρέχοντος έτους, οι διευθύνσεις ενισχύθηκαν επιπλέον µε εκατόν ενενήντα ένα άτοµα. Ειδικότερα, η Διεύθυνση Αστυνοµίας Λέσβου, ενισχύθηκε µε εκατόν εννιά άτοµα, εξήντα ένα για την παράτυπη µετανάστευση και διαχείριση ροών και σαράντα οκτώ για την κάλυψη αστυνό- µευσης αεροδροµίου της χώρας. Δεν λείπει η Αστυνοµία, δεν λείπουν και το Λιµενικό και η Ακτοφυλακή. Και είµαστε και παρόντες, κύριε Βουλευτή. Σας θυµίζω ότι γυρίσαµε όλα τα νησιά. Μιλήσαµε µε την Αστυνοµία, το Πυροσβεστικό, το Λιµενικό, τους δηµάρχους, τους περιφερειάρχες, ακριβώς για να δείξουµε το ενδιαφέρον της πολιτείας για ένα πρόβληµα που µας ξεπερνά. Θα ήθελα να ξέρω τη µαγική λύση. Και ο κ. Δρίτσας και η κ. Χριστοδουλοπούλου και ο κ. Βούτσης και εγώ, όλοι όσοι αναµειγνυόµαστε λόγω αρµοδιοτήτων σ αυτήν την ιστορία, «σπάµε» το κεφάλι µας για να βρούµε λύση. Λύση, φαντάζοµαι, εντός του κράτους δικαίου, εντός του πολιτισµού, εντός του ανθρωπισµού, εντός των ευρωπαϊκών µας δεσµεύσεων. Όταν έχουµε, όµως, όπως σωστά λέτε, αυτόν τον καταιγισµό, να µπαίνουν χίλιοι ή τρεις χιλιάδες κάθε µέρα, ό,τι και να κάνεις και πλούσια χώρα να είσαι, όχι φτωχή και σε κρίση, θα σε είχαν ξεπεράσει. Και έχουµε ξεπεραστεί. Δεν µπορούµε, όµως, ούτε να τους πετάξουµε στη θάλασσα ούτε να ζουν σαν ζώα. Δεν θα βοηθούσε σε τίποτα αυτό. (Στο σηµείο αυτό κτυπάει το κουδούνι λήξεως του χρόνου οµιλίας του κυρίου Υπουργού) Θα επανέλθω στα ζητήµατα που θέσατε, πολύ σοβαρά ζητή- µατα εθνικής ασφάλειας και κοινωνικής συνοχής. Κύριε συνάδελφε, έχετε τον λόγο για τρία λεπτά. ΧΡΗΣΤΟΣ ΠΑΠΠΑΣ: Κύριε Υπουργέ, είστε σοβαρός άνθρωπος και λυπάµαι που αναγκάζεστε να µου λέτε στην απάντησή σας για το πρόβληµα των λαθροµεταναστών και να µου αναφέρετε την περίπτωση που συνελήφθη ένας λαθροµετανάστης µε δυόµισι γραµµάρια κάνναβης. Δεν τη δέχοµαι αυτήν την απάντηση. Μου είπατε ότι γυρνάτε τα νησιά, εσείς και άλλοι αξιωµατούχοι. Και οι λαθροµετανάστες γυρνούν τα νησιά. Μου ζητήσατε µαγικές συνταγές. Δεν είµαι εγώ η Κυβέρνηση, εσείς έχετε την πολιτική ευθύνη της Κυβέρνησης. Θα σας δώσω, όµως, τη µαγική συνταγή. Αντί ο Στρατός να φτιάχνει δρόµους στα εξοχικά του κ. Καµµένου, θα µπορούσε να φυλάει τα σύνορα, που αυτή είναι, εάν θέλετε, και η αποστολή του. Θέλουµε Ελληνικό Στρατό στα σύνορα. Εσείς µιλήσατε για παιδικές αναµνήσεις. Σας θυµίζω, λοιπόν, τις δικές σας παιδικές αναµνήσεις. Στα δικά σας χρόνια ο Στρατός φυλούσε τα ελληνικά σύνορα. Ήταν ευθύνη του Υπουργείου Εθνικής Αµύνης. Επίσης, είναι το Δουβλίνο ΙΙ. Σας λέει κάτι; Τι προτίθεστε να κάνετε; Είπατε προεκλογικές εξαγγελίες, γενικότητες. Θα κάνετε κάτι; Αυτά που µας λέτε ως µέτρα είναι για µικρά παιδιά. Λέτε ότι η Τσεχία θα πάρει µέχρι το 2017 χίλιους εξακόσιους λαθρο- µετανάστες από την Ελλάδα και θα λυθεί το πρόβληµα. Τα νού- µερα είναι τροµερά, είναι ιλιγγιώδη. Σας είπα ότι κατά το εικοσαήµερο, από τις 23 Ιουνίου έως τις 12 Ιουλίου, εισήλθαν είκοσι οχτώ χιλιάδες διακόσιοι εξήντα λαθροµετανάστες. Δηλαδή, για να καταλαβαίνει ο ελληνικός λαός, εισήλθε µια πόλη λαθροµεταναστών όσο είναι η Τρίπολη και γι αυτό δεν ρωτήθηκε ο ελληνικός λαός ούτε µε δηµοψήφισµα. Κάντε ένα δηµοψήφισµα στον ελληνικό λαό. Θέλουν τους ξένους στην Ελλάδα; Γιατί να γίνουµε, κύριε Υπουργέ, Τυνησία, Αλγέρι ή Πακιστάν; Ήµασταν και είµαστε Έλληνες. Θέλουµε, επιτέλους, την ησυχία µας και την ελευθερία µας. Αν είναι να πληρώνουµε τις ευρωπαϊκές δεσµεύσεις, για να γίνουµε αυτό που οραµατίζεστε, δεν τις θέλουµε αυτές τις ευρωπαϊκές δεσµεύσεις. Να τη «βράσουµε» αυτήν την Ευρώπη! Και να σας πω και κάτι άλλο; Θα σας πω µια απάντηση από µια συνέντευξη µιας Υπουργού που τη ρώτησαν για το πλήγµα που\nΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΠΒ. Παρασκευή 31 Ιουλίου 2015\nΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΠΒ Παρασκευή 31 Ιουλίου 2015 ΘΕΜΑΤΑ Α. ΕΙΔΙΚΑ ΘΕΜΑΤΑ Επί διαδικαστικού θέµατος, σελ. 4645, 4647, 4651, 4655 Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ 1. Ανακοίνωση του δελτίου επικαίρων


Αισώπου Κόμιξ! Την Παρασκευή, 27 Ιουνίου πίσω από τη Μονή Καισαριανής\nΑισώπου Κόμιξ! Μια μουσική, διαδραστική παράσταση για τη Φιλοδασική Ένωση Αθηνών, στο χώρο εκπαιδευτικών προγραμμάτων της, στον Υμηττό (πίσω από τη Μονή Καισαριανής)\nΑυτή την Παρασκευή, 27 Ιουνίου 2014, ώρα 18:30 - 20:00 -\nΕισιτήριο: 8 ευρώ -\nΑπαραίτητη η κράτηση στα τηλ: 210 7220866 και 6945380044 (κα. Κατερίνα Λιάπη).\nΟι θέσεις είναι περιορισμένες & θα τηρηθεί σειρά προτεραιότητας.\nΤο Τζιτζίκι, το Μερμήγκι, τα Ποντίκια, ο Βοριάς και ο Ήλιος, η Αλεπού και ο Κόρακας, ο Λαγός και η Χελώνα μας σας υποδέχονται στο σπίτι τους! Σας περιμένουμε μέσα στο Δάσος Υμηττού με αγάπη, ζωντανή μουσική και φαντασία! Οι μύθοι του Αισώπου όπως δεν τους έχετε ξαναδεί & όπως ...δεν τους έχετε ξανακούσει!\nΟι ήρωές τους, από τον κόσμο των ζώων, ζωνταντεύουν στο βουνό και στο σήμερα, με μουσική, παιχνίδια και τραγούδια! Δείτε περισσότερα για την παράσταση στο http://www.mikrosnotos.blogspot.gr/\nΕίναι μια διαδραστική παράσταση, η οποία ταξιδεύει, μαζί με τα σκηνικά και τα μουσικά της όργανα, για να προσφέρει μια ολοκληρωμένη θεατρική εμπειρία σε παιδιά νηπιαγωγείου και δημοτικού. Τα παιδιά συστήνονται με τους ήρωες των παραμυθιών του Αισώπου, όπως με έναν γείτονα που ζει στη διπλανή πόρτα. Τους ακολουθούν στις διαδρομές των μύθων, βιώνουν τις μεταμορφώσεις τους, γελούν με τα παθήματά τους και παράλληλα, παίζοντας, κουβεντιάζουν για τις αλληγορίες των μύθων, για την αλαζονεία και τη βία, για την υπομονή και τη φιλία, για τη γενναιότητα, για τον θυμό, για την αγάπη.\nΟι συντελεστές της παράστασης: Σύλληψη ιδέας-Καλλιτεχνική επιμέλεια: Τάσος Ράτζος . Σκηνοθεσία-Μουσική: Πέτρος Δαμουλής . Ηθοποιοί: Έλενα Γεροδήμου, Χρύσα Διαμαντοπούλου, Βάσια Χρήστου . Κίνηση: Έλενα Γεροδήμου . Εικαστική επιμέλεια: Αμαλία Θεοδωροπούλου . Επιστημονικός σχεδιασμός διαδραστικού μέρους Μελίνα Χατζηγεωργίου, καθηγήτρια στο Τμήμα Θεάτρου του Α.Π.Θ . Ζωντανή μουσική: ομάδα Μικρός Νότος.\nwww.mikrosnotos.gr| ΘΕΑΤΡΙΚΗ ΟΜΑΔΑ ΜΙΚΡΟΣ ΝΟΤΟΣ | www.facebook.com/MikrosNotos\nΔημοσιεύτηκε στις: 28/06/2014


Κίνα: Αυξανόμενη ένταση με τις Φιλιππίνες για τις βραχονησίδες - Ειδήσεις - νέα - Το Βήμα Online\nΚίνα: Αυξανόμενη ένταση με τις Φιλιππίνες για τις βραχονησίδες\nΑυξήθηκε η ένταση την Πέμπτη ανάμεσα στη Μανίλα και στο Πεκίνο, που διεκδικούν ένα σύμπλεγμα υφάλων και βραχονησίδων στη Νότια Σινική Θάλασσα.\n10 Μαΐου 2012, 11:54 Ενημερώθηκε: 10 Μαΐου 2012, 12:47\nΑυξήθηκε η ένταση την Πέμπτη ανάμεσα στη Μανίλα και στο Πεκίνο, που διεκδικούν ένα\nσύμπλεγμα υφάλων και βραχονησίδων στη Νότια Σινική Θάλασσα.\nκινεζικός Τύπος υπογραμμίζει ότι το Πεκίνο δεν θα δίσταζε να ξεκινήσει πόλεμο, η Κίνα είναι έτοιμη για αυτό ώστε να αναγνωριστούν τα δικαιώματά της στο Σκάρμπορο, ένα σύμπλεγμα από\nυφάλους και βραχονησίδες στη Νότια Σινική Θάλασσα.\n«Παρά τη βούλησή μας να συζητήσουμε το θέμα, οι σημερινοί φιλιππινέζοι ηγέτες\nείναι αποφασισμένοι να μας σπρώξουν σε μια κατάσταση όπου η μόνη δυνατή επιλογή\nθα είναι αυτή των όπλων», αναφέρει σε κύριο άρθρο της η εφημερίδα «China Daily».\nΟ κινεζικός Τύπος δημοσίευσε τις τελευταίες ημέρες σχόλια που δείχνουν ότι το\nΠεκίνο είναι έτοιμο να χρησιμοποιήσει την πολύ μεγάλη στρατιωτική υπεροχή του\nέναντι των Φιλιππίνων.\nΤο κινεζικό υπουργείο Εξωτερικών φάνηκε από την πλευρά του λιγότερο\n«Η Κίνα παραμένει αποφασισμένη να επιλύσει τη σημερινή κατάσταση\nμέσω διπλωματικών διαβουλεύσεων και διαπραγμάτευσης», δήλωσε την Πέμπτη ο\nεκπρόσωπος του υπουργείου Χονγκ Λέι.\n«Ζητούμε από τη φιλιππινέζικη πλευρά να απαντήσει σοβαρά στις ανησυχίες της\nΚίνας και να επιστρέψει στην κατάλληλη οδό για να διαχειριστούμε το ζήτημα»,\nΤα κινεζικά πρακτορεία ταξιδιών ανακοίνωσαν την Πέμπτη ότι ανέστειλαν προγράμματα\nδιακοπών στις Φιλιππίνες κατόπιν εντολής της κυβέρνησης. Η κινεζική πρεσβεία\nστη Μανίλα ζήτησε από τους πολίτες της που επισκέπτονται τη χώρα αυτή να μη\nβγαίνουν στους δρόμους επειδή αναμένονται διαδηλώσεις.\n«Αποφεύγετε να βγαίνετε έξω αν είναι δυνατόν και, εάν όχι, αποφεύγετε να\nβγαίνετε μόνοι. Αν βλέπετε μια διαδήλωση, φύγετε, μην μένετε για να δείτε»,\nσυμβουλεύει η πρεσβεία στον ιστότοπό της.\nΟργανώσεις φιλιππινέζων ακτιβιστών σχεδιάζουν να οργανώσουν συγκεντρώσεις\nμπροστά από τις κινεζικές πρεσβείες ανά τον κόσμο, σε ένδειξη υποστήριξης της


Ένα ακόμη περιστατικό ήρθε να προστεθεί στη μακρά λίστα επιθέσεων από αδέσποτα σκυλιά στη πόλη, αυτή τη φορά στη νότια πλευρά της και συγκεκριμένα στην οδό Αμφικτυόνων, με θύμα μια άτυχη γυναίκα που πήγαινε για τα ψώνια της. Όλα ξεκίνησαν όταν η κυρία πήγε στο σούπερ μάρκετ ΜΕΤΡΟ επί της Οδού Ελευθερίας για ψώνια και ένα από τα πολλά αδέσποτα σκυλιά που βρίσκονται στην περιοχή –όπως έχουμε επισημάνει και άλλες φορές-, πήγε προς το μέρος της και την δάγκωσε δύο φορές.\nΌπως περιγράφει η ίδια στο Lamianow, “…μόλις μου επιτέθηκε άρχισαν να έρχονται προς το μέρος μου ακόμη 3-4 σκυλιά τα οποία φροντίζει ένας κάτοικος της περιοχής, χωρίς ωστόσο να είναι δικά του…”\n“Κάλεσα αμέσως την αστυνομία ενώ στο μεταξύ είχε βγει στο δρόμο και ο κύριος που τα ταΐζει. Ο ίδιος δήλωσε πως τα σκυλιά είναι αδέσποτα όμως επειδή τα δύο από αυτά βγήκαν από την αυλή του, η αστυνομία του έκανε σαφές ότι θα κοπεί πρόστιμο. Στη συνέχεια πήγα στο Νοσοκομείο Λαμίας όπου μου έκαναν αντιτετανικό όρο και μου χορηγήθηκε αντιβίωση. Επικοινώνησα με τον αρμόδιο Αντιδήμαρχο και εγώ όπως και η αστυνομία και η απάντηση τους ήταν ότι θα τα μαζέψουν… Από τότε έχουν περάσει λίγες μέρες αλλά δεν έχει γίνει τίποτα. Φοβόμαστε να βγούμε από το σπίτι μας. Και όλα αυτά, από μια γυναίκα, η οποία έχει αγάπη για τα ζώα αφού έχει υιοθετήσει δύο αδέσποτα σκυλιά!” τονίζει η παθούσα στο Lamianow.gr .\nΚαλό θα ήταν να απομακρυνθούν τα συγκεκριμένα σκυλιά από το σημείο. Ειδάλλως τι νόημα έχει να φτιάχνουμε επιτροπές για την επίλυση των αδέσποτων.\nΔείτε παρακάτω άρθρα που έχουμε δημοσιεύσει κατά καιρούς από το συγκεκριμένο σημείο όπου υπάρχει αγέλη αδέσποτων αλλά από ότι φαίνεται οι αρμόδιοι δεν τα βλέπουν.\n“Αυτή την αγέλη αδέσποτων δίπλα στον ποδηλατόδρομο και τον παιδότοπο θα την μαζέψει κανείς”;;;\nΜήνυση κατά πο παντός υπευθύνου,και αποζημίωση για ψυχική οδύνη.Αν δεν διάθεση να προσεγγιστεί το θέμα,ας το ψάξει η δικαιοσύνη.Ειναι το πιο σωστό.\nΤο να ταΐζεις αδέσποτα δεν είναι κακό, κάθε άλλο.. Αλλά… Όταν ταΐζεις αδέσποτα σε ένα συγκεκριμένο χώρο τα σκυλιά το θεωρούν κτήμα τους και προστατεύουν τον χώρο τους. Ειδικά όταν αυτό συμβαίνει σε αυλή η κοινοχρηστο προαύλιο. Εδώ υπάρχει σαφέστατη ευθύνη και πρέπει να αποδωθει παραδειγματικα. Είναι φυσιολογικό να λυπηθείς ένα πεινασμένο ζώο και να το ταΐσεις, αλλά τα ζώα κυριαρχουνται από ένστικτα και όχι νοημοσύνη. Οι άνθρωποι έχουν το χρέος να χρησημοποιουν την νοημοσύνη τους για να προστατεύουν εκτός των ζώων και τους ανθρώπους από τούς κυνδινους που ενέχουν αυτά.\nΚανείς δεν ασχολείται γιατί το προφανές είναι πως κάτι τους κρατά τα χέρια δεμένα…κι αυτό είναι τα τεράστια συμφέροντα που καλύπτει το πρόσχημα της “ζωοφιλίας”\nΜια μήνυση στον δήμο για εγκατάλειψη κι αδιαφορία για την ασφάλεια των δημοτών του θα ήταν μια λύση αλλά κάτι τέτοιο απαιτεί χρήματα και τόλμη….πράγματα που τη σημερινή εποχή στη μικρή φτωχή μας πόλη είναι δύσκολο να βρεθούν…\nΤη μέρα που ήρθε ο Δέσποτας, που πηγαν τα αδέσποτα????? Όταν ΠΡΈΠΕΙ βρίσκουν λύσεις τελικά!!!!!!\nΣυνεχίζετε η «παραλογία»…πόσες φορές θα το πούμε, διαβάστε τον νόμο (όσοι τον αγνοούν)-εφαρμόστε τον νόμο!\nΝα τα μαζέψουν- επειδή δάγκωσαν η αγρίεψαν? Δεν λέει τέτοια πράγματα ο νόμος…ξεκάθαρα αναφέρει, ότι συνέρχεται έκτακτα, η επιτροπή του Δήμου (συγκροτείτε σύμφωνα με τον νόμο) για τα αδέσποτα & αποφασίζει ΕΥΘΑΝΑΣΙΑ, τίποτε άλλο, για ποιο μάζεμα μιλάτε? Ο νόμος για τα αδέσποτα λέγει, ότι εφόσον εμβολιαστούν, καταγραφούν κ.λ.π, να ΕΠΙΣΤΡΕΦΟΥΝ στον φυσικό χώρο, δηλαδή από εκεί που τα πήραν….άντε να δούμε πόσες φορές θα το ξαναπούμε…\nΤην ευθύνη πρέπει άμεσα, να την αναζητήσει (ηλίου φαεινότερων) ο κ. ΕΙΣΑΓΓΕΛΕΑΣ ΛΑΜΙΑΣ, για την παράβαση καθήκοντος της Επιτροπής…


Η Ομάδα ΑΤΟΝΑλ μας μιλάει για τον «Λάμπρο» | Θέατρο του Νέου Κόσμου | ΣΥΝΕΝΤΕΥΞΕΙΣ | deBóp\nΗ Ομάδα ΑΤΟΝΑλ μας μιλάει για τον «Λάμπρο» | Θέατρο του Νέου Κόσμου\nΟ ήρωας του ποιητή χαρακτηρίζεται από δίπολα: Ανέντιμος αλλά γενναίος, ένοχος αλλά και ήρωας. Πώς αντιλαμβάνεστε εσείς τον Λάμπρο σαν ποιητική φιγούρα αλλά ανθρώπινη υπόσταση και πώς αποδόθηκε αυτό στην παράσταση;\nΓιώργος: Ο Λάμπρος, στο ποίημα του Σολωμού, ακολουθεί μια πορεία αντίστοιχη πολλών άλλων λογοτεχνικών και θεατρικών τραγικών ηρώων: ξεκινά πανίσχυρος και καταλήγει να συνθλίβεται ολοκληρωτικά. Στην έναρξη της παράστασης χορεύει περήφανα και στο τέλος της ξεψυχά αβοήθητος. Η κατακλυσμιαία εναλλαγή ψυχικών καταστάσεων στη σκηνή -από την υπερηφάνεια στο ερωτικό πάθος και από τον τρόμο στην απόγνωση- μετατρέπει τον ήρωα του Σολωμού από ποιητική φιγούρα σε ολοζώντανο χαρακτήρα. Μοιραία, τον βλέπουμε να κουβαλά και την ανθρώπινη, την τρωτή του φύση.\nΣοφία: Ο Λάμπρος είναι κυρίως ένας άνθρωπος ικανός για ηρωικές πράξεις αλλά και για μεγάλα αντι-ηρωικά σφάλματα. Η μοίρα του είναι γραμμένη από την πρώτη στιγμή λόγω ενός «προπατορικού» αμαρτήματος: Αρνήθηκε το ρόλο και τις ευθύνες του πατέρα και του συζύγου. Όμως η ευθύνη που έχει για τις επιλογές του δεν τον καθιστούν ένοχο. Η σύμπτωση, το τυχαίο, τον φέρνουν όμως αντιμέτωπο με εκείνες τις παλιές επιλογές σε ανύποπτο χρόνο.\nΛήδα: Ο Λάμπρος πέρα από μία ποιητική φιγούρα πιστεύω πως είναι ένας άνθρωπος και ταυτόχρονα πολλοί άνθρωποι. Παρακολουθώντας τη διαδρομή του εντοπίζουμε χαρακτηριστικά που αγγίζουν τον καθέναν μας.\nΟ Λάμπρος αποτελεί ένα τραγικό ήρωα με την αριστοτελική έννοια και ένα σύμβολο επηρεασμένο λογοτεχνικά από την ποίηση του Λόρδου Βύρωνα. Πώς συνδυάζονται αυτά τα δύο στο ποιητικό έργο του Σολωμού;\nΓιώργος: Οι ήρωες είναι εκτεθειμένοι ερήμην τους στις επιταγές μιας παντοδύναμης μοίρας, είναι εξ ορισμού τραγικοί. Ο Σολωμός εξιστορεί μια σκοτεινή ιστορία αιμομιξίας και την ποτίζει με βασικά στοιχεία της ρομαντικής ποίησης: Στον «Λάμπρο», ο έρωτας, η ονειροπόληση και ο θάνατος κυκλοφορούν σε οργιώδη φυσικά τοπία της ελληνικής υπαίθρου.\nΣοφία: Ο Σολωμός αν και δεν ευθυγραμμίζεται με τον Λόρδο Βύρωνα ούτε έχει τις εξάρσεις των ρομαντικών, η ποίησή του χαρακτηρίζεται από στοιχεία της φύσης που αντικατοπτρίζουν την ψυχική κατάσταση των ηρώων καθώς και από την ιδέα του αυτοπροσδιορισμού του ατόμου, από την ανάγκη για ελευθερία. Ο Λάμπρος αγωνίζεται για ελευθερία και ζει μια ασύμβατη με τα ήθη κι έθιμα της εποχής ζωή, παραδομένος στα πάθη του. Αυτό τον καθιστά ρομαντικό. Και τραγικό τον καθιστά το γεγονός ότι επαληθεύει ένα ριζικό, μια μοίρα προδιαγεγραμμένη από την οποία είναι αδύνατο να ξεφύγει.\nΛήδα: Ο Λάμπρος ναι μοιάζει πολύ με έναν τραγικό ήρωα, αμφισβητεί τον οποιοδήποτε θεό και μάλιστα λέει «Άντρας και η μοίρα ό,τι κι αν θέλει ας γράφει του εαυτού του είναι θεός». Όμως ταυτόχρονα ερωτεύεται βαθειά και λέει επίσης «ετέλειωσες της θλίψης τον αγώνα, έλα κοντά μου ερωτική τριγώνα».\nΠώς έχει προσεγγίσει ο κάθε ηθοποιός τον ρόλο του και ποιος ερμηνεύει ποιον;\nΓιώργος: Καθόλη τη διάρκεια της παράστασης, και οι τρεις ηθοποιοί γλιστράμε από το ρόλο του αφηγητή σ’ εκείνον του ήρωα, και τούμπαλιν. Τις στιγμές που δεν αφηγούμαι, είμαι ο Λάμπρος. Με την καθοδήγηση της Σοφίας Μαραθάκη που σκηνοθετεί, επιχειρήσαμε να εμφανίσουμε όσο πιο ανάγλυφα μπορούμε την πορεία του Λάμπρου από την παντοδυναμία στη συντριβή. Νομίζω πως επικεντρωθήκαμε στις στιγμές του, στο πώς βιώνει δηλαδή όσα συμβαίνουν, αλλά και στο πώς μεταβαίνει κάθε φορά από μια πρωθύστερη κατάσταση σε μια επόμενη.\nΣοφία: Όλοι αφηγούμαστε το κείμενο μέσα από μία αίσθηση χορικοτητας κι ο καθένας μας ενσαρκώνει ένα από τα 3 πρόσωπα. Ο Γιώργος Σύρμας το Λάμπρο, η Λήδα Κουτσοδασκάλου την κόρη κι εγώ τη Μαρία. Έχουμε κατασκευάσει τους ρόλους μέσα από εναλλαγές στη φωνή, μέσα από μικροκινήσεις, ανάσες και τις μεταξύ μας σχέσεις.\nΛήδα:Το έργο μας είναι ένα ποίημα χωρίς ξεκάθαρο διαχωρισμό ρόλων. Στην παράστασή μας είμαστε όλοι αφηγητές και κάποιες φορές συναντιόμαστε με κάποιους ρόλους. Εγώ συναντιέμαι με την κόρη του Λάμπρου και της Μαρίας.\nΠοιος ο ρόλος της τύχης στην πορεία της ανθρώπινης μοίρας; Και πόσο επηρεάζει ή όχι τις επιλογές μας που διαγράφουν τόσο τον χαρακτήρα αλλά και την διαδρομή της ζωής μας\nΓιώργος: Πάντα σκέφτομαι πόσο σημαντικός και ταυτόχρονα αστάθμητος παράγοντας είναι η τύχη για τη ζωή μας. Το θέμα για μένα είναι να έχεις οχυρώσει τον εαυτό του συναισθηματικά, ώστε να διαχειριστείς εξίσου αποτελεσματικά και την καλοτυχία και την κακοτυχία.\nΣοφία: Το τυχαίο είναι καταλυτικό στην εξέλιξη της ζωής αλλά και της ιστορίας. Ένα ατύχημα, ένα λάθος, μια καθυστέρηση, μια τυχαία συνάντηση μπορούν να είναι κομβικά στοιχεία για την εξέλιξή μας. Πάντα όμως υπάρχει η ευθύνη της επιλογής. Η τύχη μας φέρνει πάντα αντιμέτωπους με αποφάσεις, κι αυτές οι αποφάσεις είναι δική μας ευθύνη.\nΛήδα: Για να είμαι ειλικρινής ακόμα δεν έχω καταλάβει τι είναι αυτό που λέμε τύχη, αν τελικά υπάρχει ή δεν υπάρχει... με απασχολεί αρκετά το θέμα αυτό...\nΠοια η θέση των γυναικείων χαρακτήρων τόσο στο ποίημα όσο και στην παράσταση\nΓιώργος: Στο ποίημα, οι γυναίκες του Λάμπρου -η μητέρα των παιδιών του και η ερωμένη/κόρη του- είναι εξ αρχής αδύναμες φιγούρες. Σε αντίθεση με τον Λάμπρο που από νικητής καταλήγει ηττημένος, οι γυναικείες φιγούρες στο ποίημα δείχνουν ηττημένες σχεδόν άμα τη εμφανίσει. Στην παράσταση, οι γυναικείες φιγούρες φαίνεται πως σε στιγμές ανακτούν τη δύναμη που τους στέρησε η κοινωνική πραγματικότητα των αρχών του 19ου αιώνα, απ’ όταν δηλαδή ο Σολωμός ξεκίνησε να γράφει τον «Λάμπρο». Παρόλα αυτά, και ενώ έχουμε προχωρήσει από κείνη την εποχή, νομίζω πως η παράσταση θα μπορούσε να ειδωθεί και σαν σχόλιο πάνω στην τόσο βαθιά ριζωμένη πατριαρχική νοοτροπία αυτού του τόπου.\nΣοφία: Η γυναίκα στο Λάμπρο είναι υποδουλωμένη, στην πατριαρχία, αναζητεί μια ελευθερία που δεν της δίνεται ποτέ, βρίσκει λύτρωση στο θάνατο και χαίρεται περιστασιακά μέσα από την ερωτική συνεύρεση με τον άντρα. Ο Σολωμός δίνει χώρο στη γυναίκα να εκφράσει τον ανείπωτο πόνο της.Στην παράσταση η γυναικεία παρουσία είναι εξίσου σημαντική με την αντρική.\nΛήδα: Οι γυναίκες είμαστε πολύ δυνατές και έχουμε έναν εξίσου δυνατό δεσμό. Στην παράστασή μας λοιπόν οι δύο γυναίκες μητέρα και κόρη πιασμένες σφιχτά χέρι χέρι πηγαίνουν χωρίς φόβο σε έναν άλλον κόσμο, έναν κόσμο όπως εκείνες ονειρεύονται.\nΤελικά ο Λάμπρος είναι ένας συμπαθής ήρωας προς το κοινό όπως εξελίσσεται η ιστορία του τι αντιλαμβάνεστε εσείς;\nΓιώργος: Νομίζω πως οι περισσότεροι θεατές που έχουν δει την παράσταση έχουν την διαύγεια πέρα από συναισθηματισμούς, να διακρίνουν την ανθρώπινη αδυναμία αυτού του ήρωα. Και αυτό, είναι περισσότερο κοντά στην ενσυναίσθηση. Έχει να κάνει πιο πολύ με την κατανόηση της συμπεριφοράς και των κινήτρων.\nΣοφία: Πιστεύω είναι ταυτόχρονα ένας ήρωας βαθιά αντιπαθής και αξιολύπητος. Δεν είναι μονοδιάστατος. Νομίζω πως το κοινό αισθάνεται αμφιθυμία κι ακολουθεί συναισθηματικά τις εναλλαγές του Λάμπρου.\nΛήδα: Νομίζω ότι αν πραγματικά ακούσουμε τον Λάμπρο εντοπίζουμε πολλές συμπαθητικές πτυχές του και έχω την αίσθηση πως και ο κόσμος παρακολουθώντας την παράσταση τις εντοπίζει.\nΕυχαριστούμε το Γιώργο Σύρμα, τη Σοφία Μαραθάκη και τη Λήδα Κουτσοδασκάλου (ομάδα ΑΤΟΝΑΛ) για την παραχώρηση της συνέντευξης και ευχόμαστε καλή συνέχεια σε ό,τι κάνουν!


καλο φαγητό - Κριτικές για Alexis Taverna, Σάνη, Ελλάδα - TripAdvisor\nκαλο φαγητό - Alexis Taverna\nSani Marina, Σάνη 630 77, Ελλάδα\nΝο 22 από 27 Εστιατόρια για: Σάνη\nΕύρος τιμών: 21 $ - 29 $\nΕίτε με φίλους είτε για επαγγελματικό τραπέζι ο αλεξης προσφέρει πάντα τη σιγουριά του καλού φαγητού και περιβάλλοντος\nΡωτήστε το χρήστη Panagiotis K για το Alexis Taverna\nΔε μας δώθηκε τιμοκατάλογος - μενού, μέτριες υπηρεσίες.\nΤο επισκευθήκαμε Κυριακή μεσημέρι, τέσσερα άτομα. Πολύ όμορφη η τοποθεσία. Μετρίως φιλικό το προσωπικό, μας πήραν παρραγγελία χωρίς να μας δώσουν πρώτα τον κατάλογο. Από κρεατικά πρόσφεραν μόνον κοτόπουλο σχάρας (10Ε, μέτριο) , μπιφτέκι (12Ε, νόστιμο) και μοσχαρίσιο φιλέτο (18Ε, πολύ νόστιμο). Με δύο σαλάτες και μία μερίδα τηγανητές πατάτες, σύν ένα μπουκάλι κρασί πληρώσαμε 115Ε, εκ των οποίων 30Ε το κρασί. Θεωρώ ότι ήταν ακριβή η φιάλη (ροζέ, Μπουτάρης) και ότι δεν μας εξυπήρετησαν όπως θα περίμενε κανείς από εστιατόριο στη τοποθεσία αυτή. Δε σκοπεύουμε να το ξαναεπισκεφτούμε.\nΡωτήστε το χρήστη Zaf M για το Alexis Taverna\nΕυχαριστούμε, Zaf M\nΑγαπημένο , ελληνικό παραδοσιακο , υπεροχη θεά και τοποθεσια !! Πολυ καλη εξυπηρέτηση !! Υπέροχο συναίσθημα της αγαπημένης Ελλάδας μας !!!!!\nΡωτήστε το χρήστη mari i για το Alexis Taverna\nΕυχαριστούμε, mari i\nΗ οικογένεια μου το επισκεπτομασταν απο τοτε σχεδον που άνοιξε. Στην αρχη μας προσεχαν πολυ γιατι δεν ειχαν ερθει ακομα οι τουριστες, τα τελευταία χρόνια ομως ο Αλέξης και η παρεα του θελαν εσκεμενα(?)να διωξουν τους Έλληνες που πανε χρόνια και να δουλεουν μονο με ξένους.το προσωπικό αγενεις, οι τιμες στα υψη και καθε χρονο τις ανεβαζει και χωρις ποικιλία. Δεν θα ξαναπατησω ακομα και να με κερνουσαν.\nΡωτήστε το χρήστη annie189473 για το Alexis Taverna\n1 Ευχαριστούμε, annie189473\nΚοντά στη Μαρίνα και ιδανικό για οικογένειες με παιδιά.Μεγάλη ποικιλία και πολύ εξυπηρετικό προσωπικό.\nΡωτήστε το χρήστη ATHENS2016 για το Alexis Taverna


Τέλος ο Σταυριανός! - www.12sports.gr\n10:10 | Τρι 17 Ιαν, 2017\nΚεραυνός εν αιθρία στις τάξεις του Άρη Αρχαγγέλου, αφού χθες λύθηκε η συνεργασία με τον προπονητή Γιώργο Σταυριανό. Ο έμπειρος τεχνικός μετά από συνάντηση που είχε με τα μέλη της διοίκησης, έλυσε τη συνεργασία με την ομάδα, η οποία αναζητεί ήδη νέο προπονητή. Η πορεία των «κιτρινόμαυρων» κρίνεται φυσιολογική και ικανοποιητική, με βάση τα υπάρχοντα δεδομένα, ενώ σήμερα ή αύριο πρόκειται να ανακοινωθεί ο διάδοχος του Σταυριανού στο τιμόνι του Άρη Αρχαγγέλου για το υπόλοιπο του πρωταθλήματος της Α’ Κατηγορίας. Θα πρέπει να σημειώσουμε ότι ο Άρης Αρχαγγέλου συμμετέχει και στους «8» του κυπέλλου Δωδεκανήσου και οι υποχρεώσεις του συνεχίζονται.


Η Γη μετατρέπεται στον Πλανήτη του Πλαστικού – Liberation Popular\nΌπως διευκρινίζει η Jenna Jambeck, καθηγήτρια Μηχανολογίας στο University of Georgia και βασική πρωταγωνίστρια αυτών των ερευνών: “\nΤο μεγαλύτερο μέρος των πλαστικών υλικών δεν αποδομείται από τους βιολογικούς οργανισμούς, επομένως το πλαστικό που παράγουν οι άνθρωποι θα μείνει μαζί μας πάνω στη Γη για εκατοντάδες ή και χιλιάδες χρόνια. Οι υπολογισμοί μας υπογραμμίζουν την ανάγκη να επανεξετάσουμε με ιδιαίτερα κριτική διάθεση τα υλικά που χρησιμοποιούμε στις καθημερινές πρακτικές μας”.\nΩστόσο, υπάρχουν πάρα πολλά πλαστικά υπολείμματα στο περιβάλλον, ικανά να καλύψουν μια χώρα με το μέγεθος της Αργεντινής, σύμφωνα με τη νέα μελέτη.\nΗ ελπίδα των ερευνητών είναι ότι με τα νέα τους στοιχεία θα ανοίξει το θέμα για την αναζήτηση καλύτερων τρόπων αντιμετώπισης των πλαστικών σκουπιδιών. Αν και τα ποσοστά ανακύκλωσης έχουν αυξηθεί τα τελευταία χρόνια και η χημεία έχει προσφέρει μερικές βιοδιασπώμενες εναλλακτικές λύσεις, η κατασκευή νέου πλαστικού είναι τόσο φθηνή που είναι δύσκολο να σταματήσει η παραγωγή του.\n“Έχουμε να αναμετρηθούμε με ένα τσουνάμι από πλαστικά απορρίμματα και πρέπει να το αντιμετωπίσουμε. Η παγκόσμια βιομηχανία αποβλήτων πρέπει να λάβει άμεση δράση και να διασφαλίσει ότι οι συνεχώς αυξανόμενες ποσότητες πλαστικών αποβλήτων δεν θα καταλήγουν στο περιβάλλον.\nΧρειαζόμαστε μια ριζική αλλαγή στον τρόπο με τον οποίο αντιμετωπίζουμε τα πλαστικά απόβλητα. Οι ρυθμοί που κινούμαστε σήμερα πάνω στο θέμα της ανακύκλωσης είναι πολλοί αργοί”, σημείωσε ο Erik van Sebille του πανεπιστήμιου της Ουτρέχτης, ωκεανογράφος που παρακολουθεί τα πλαστικά στις θάλασσες μας.\nΕπομένως κάθε άλλο παρά ως υπερβολή των οικολόγων θα πρέπει να θεωρείται η διαπίστωση ότι ο πλανήτης μας πνίγεται κυριολεκτικά από το πλαστικό. Και αφού η ανακύκλωση από μόνη της δεν είναι λύση, ίσως θα πρέπει να επικεντρωθούμε περισσότερο στην καταπολέμηση της πλαστικής ρύπανσης και να μειώσουμε όσο μπορούμε την παραγωγή πλαστικού.\nΆλλωστε είναι ένα θέμα που μας αφορά όλους.\nΠροηγούμενες Προηγούμενο άρθρο: Ραγδαία αύξηση των απελάσεων μεταναστών στον Καναδά\nΕπόμενες Επόμενο άρθρο: Κυπριακή οργάνωση απειλεί βουλευτές και τραπεζίτες αν υπάρξει «έξωση φτωχών δανειοληπτών»


Η BMW 1-Series Sedan παρουσιάστηκε στη Κίνα | newsCAR.gr\nΔημοσιεύθηκε στις 22-11-2016 - 13:00μμ\nΣτην έκθεση της Guangzhou στην Κίνα η BMW παρουσίασε επίσημα την 1-Series Sedan. Το μοντέλο θα πωλείται αποκλειστικά στην Κίνα, εκεί όπου και θα κατασκευάζεται, με το μικρότερο σεντάν της BMW, να τοποθετείται απέναντι από τα Audi A3 Sedan και Mercedes CLA.\nΣτο εσωτερικό που είναι σχεδόν ίδιο με αυτό των X1 και 2 Active Tourer, υπάρχει μεγάλη οθόνη 8,8″ στο κέντρο του ταμπλό, head-up display, δερμάτινες επενδύσεις, διζωνικός σχεδιασμός και πολυλειτουργικό τιμόνι.\nΤο μοντέλο επωφελείται από τις τεχνολογίες ConnectedDrive, και βασίζεται στην μπροστοκίνητη πλατφόρμα UKL. Κίνηση παίρνει από τρικύλινδρους και τετρακύλινδρους κινητήρες βενζίνης και πετρελαίου, όπως ο τρικύλινδρος βενζίνης 136 ίππων και ο 2,0-λιτρος turbo 192 και 231 ίππων, που σύμφωνα με την γερμανική εταιρία “εγγυώνται απαράμιλλη οδηγική απόλαυση”. Οι κινητήρες συνδυάζονται είτε με 6-τάχυτα μηχανικά είτε με 8-τάχυτα αυτόματα κιβώτια ταχυτήτων, διαθέτουν Start/Stop, τρία προγράμματα λειτουργίας( Comfort, Sport και Eco Pro) και σύστημα ανάκτησης ενέργειας κατά το φρενάρισμα.\nΑπό πλευράς συστημάτων ασφαλείας, η BMW εξοπλίζει το μοντέλο με αρκετά συστήματα όπως τα Lane Departure Warning, Collision Warning, Pedestrian Warning και Emergency Assistance.\nRelated Items:1-Series Sedan, BMW, BMW 1-Series Sedan, παρουσίαση


Φαραωνικός τάφος 4.000 ετών άνοιξε πρώτη φορά για το κοινό στην Αίγυπτο | LiFO\nΦαραωνικός τάφος 4.000 ετών άνοιξε πρώτη φορά για το κοινό στην Αίγυπτο\nΟ τάφος βρίσκεται στη νεκρόπολη της Σακκάρα\n11.9.2018 | 13:09\nΈνας φαραωνικός τάφος στην Αίγυπτο, ηλικίας άνω των 4.000 ετών, άνοιξε πρώτη φορά για το κοινό.\nΟ τάφος αυτός βρίσκεται στη νεκρόπολη της Σακκάρα και άνηκε σε έναν ανώτερο αξιωματούχο, ο οποίος ονομαζόταν Mehu, και την οικογένειά του, που ήταν συγγενείς του πρώτου βασιλιά της Έκτης Δυναστείας.\nΣύμφωνα με τον Zahi Hawass, αρχαιολόγο και πρώην υπουργό Αρχαιοτήτων της Αιγύπτου, ο Mehu ήταν βεζίρης, επικεφαλής των δικαστών και διευθυντής του παλατιού.\nΦέρεται να είχε συνολικά 48 τίτλους, οι οποίοι αναγράφονται στους τοίχους του τάφου αλλά και στη σαρκοφάγο του.\nΣτον τάφο ξεχωρίζουν δύο θάλαμοι με πολύχρωμες, καλά διατηρημένες επιγραφές και τοιχογραφίες.\nΜία από τις πιο ιδιαίτερες τοιχογραφίες είναι εκείνη που απεικονίζει δύο κροκόδειλους να παντρεύονται, καθώς μία χελώνα παρακολουθεί την τελετή. Άλλες τοιχογραφίες δείχνουν τον Mehu να κυνηγάει ή να ψαρεύει, ενώ ορισμένες απεικονίζουν μεγάλες γιορτές και ακροβατικό χορό.\nΣε ανακοίνωση του αιγυπτιακού υπουργείου Αρχαιοτήτων επισημαίνεται πως στον τάφο υπάρχει ένας μακρύς στενός διάδρομος καθώς και έξι ταφικοί θάλαμοι, με δωμάτια για τον γιο του Mehu, Mery Re Ankh, και τον εγγονό του, Hetep Ka II.\nΕπισημαίνεται πως ο τάφος είχε ανακαλυφθεί 1940, αλλά άνοιξε για πρώτη φορά στο κοινό φέτος, στις 8 Σεπτεμβρίου.\nΜε πληροφορίες από Associated Press, Egypt Independent, Al-Ahram


Chondrogiannis Tours - Εκδρομές και Μεταφορές στην Κέρκυρα - Αρχική\nΠεριηγήθείτε στην Κέρκυρα με ασφάλεια και άνεση\nΠεριηγηθείτε στην Κέρκυρα με τα ταξιδιωτικά πακέτα\nΤο καταφύγιο της θλιμμένης αυτοκράτειρας. Χτισμένο στην κορυφή του λόφου κοντά στο γραφικό χωριό του Γαστουρίου βρίσκεται το ιστορικό παλάτι «Αχίλλειο» που αποτελεί μία από τις πιο διάσημες επαύλεις της Ευρώπης. Το Αχίλλειο χτίστηκε το 19ο αιώνα με πρωτοβουλία της Αυτοκράτειρας της Αυστροουγγαρίας Ελισάβετ, που έμεινε γνωστή ως Σίσυ, ως το θερινό της καταφύγιο, προκειμένου να καταπολεμήσει τα προβλήματα της εύθραυστης υγείας της και να ξεφύγει από το αυστηρό καθεστώς της αυστριακής αυτοκρατορικής αυλής. Λόγω της αγάπης της Αυτοκράτειρας στην αρχαία ελληνική ιστορία, μέχρι και σήμερα, καλλίμορφα αγάλματα και περίτεχνοι πίνακες φιλοτεχνημένοι με αναφορές στην αρχαία ελληνική μυθολογία κοσμούν εξαιρετικά το εσωτερικό του παλατιού. Στο ανώτερο μέρος του παλατιού εκτείνεται ένας καταπράσινος κήπος με τα διάσημα αγάλματα του Αχιλλέα – του αγαπημένου ήρωα της αυτοκράτειρας. Στο τέλος του κήπου, θα βρείτε τη μεγάλη βεράντα η οποία χαρίζει σε κάθε επισκέπτη μια μαγευτική θέα σε ολόκληρη την Παλαιά Πόλη της Κέρκυρας.\nΑπό 5 € /ημέρα\nΗ Χονδρογιάννης Tours σας προσφέρει μοναδικές υπηρεσίες μεταφοράς για να κάνει τις διακοπές σας αξέχαστες. Παρέχοντας μία τεράστια γκάμα υπηρεσιών για να εξυπηρετήσει την κάθε σας ανάγκη, η Χονδρογιάννης Tours καλύπτει την μεταφορά σας στα πιο διάσημα αξιοθέατα του νησιού επιλέγοντας να σας ταξιδέψει σε μαγικές περιοχές της Κέρκυρας πάντα με άνεση και ασφάλεια.\nΕπιπλέον υπηρεσίες για την καλύτερη δυνατή εξυπηρέτηση των απαιτήσεών σας.. Είτε θέλετε να μάθετε περισσότερα για την Κέρκυρα και την ιστορία της, να οργανώστε ένα γάμο ή μεταβείτε από το αεροδρόμιο στην επιθυμητή σας θέση. Οι επιπλέον υπηρεσίες μας περιλαμβάνουν υπηρεσίες για άτομα με ειδικές ανάγκες, προσφορά λεοφωρείων για γαμήλιες εκδηλώσεις , ιστορικά ταξίδια σε συνδυασμό με ξεναγό και μεταφορά σε περιοχές δημόσιων συγκοινωνιών, όπως αεροδρόμια και λιμάνια.\nΜπορείτε να ενοικιάσετε ή να νοικιάσετε τα λεωφορεία μας για οποιοδήποτε σκοπό θέλετε. Μπορούμε να σας προσφέρουμε την καλύτερη λύση για την οργάνωση των εκδρομών σας και οποιαδήποτε άλλη ευκαιρία. Μπορείτε να επωφεληθείτε από την ποικιλία των τύπων μας στα οχήματα. σύμφωνα με τις απαιτήσεις σας.\nΠνευματικά Δικαιώματα | Chondrogiannis Tours 2022 / Κατασκευή και Σχεδιασμός by


PHIDIAS HOTEL ΑΘΉΝΑ - Αθήνα, Ελλάδα\nΤο ευχάριστο Phidias Hotel περιλαμβάνει μοντέρνα δωμάτια κοντά σε Οικία των Προσωπείων, Γόρτυνα και Ζάππειο Μέγαρο .\nΤο ξενοδοχείο βρίσκεται στην καρδιά της Αθήνας, λίγα βήματα μακριά από το σταθμό Thissio Railway του τρένου. Το Phidias Hotel είναι περίπου 10λεπτά με τα πόδια από το κέντρο της Αθήνας.\nΚοντά στο ξενοδοχείο έχει αγορά και μια υπαίθρια αγορά.\nΤα 15 δωμάτια όπως και Οικονομικό Δίκλινο Δωμάτιο και Τετράκλινο Δωμάτιο Standard είναι εξοπλισμένα με δωρεάν Wi-Fi, δορυφορική τηλεόραση, ιδιωτικό μπαλκόνι, ανεξάρτητη ρύθμιση κλιματισμού και ψυγείο. Επίσης παρέχονται ιδιωτικά μπάνια εξοπλισμένα με μπανιέρα, σεσουάρ και ντους.\nΤο Phidias Hotel δεν είναι μακριά από το σταθμό Thiseio του μετρό. Το ξενοδοχείο είναι περίπου 25 λεπτά οδικώς από το αεροδρόμιο Διεθνής Αθηνών «Ελευθέριος Βενιζέλος», που απέχει 25 χλμ.\nΒασισμένο σε 1061 κριτικέσ


Η Αιμιλία Τσουλφά επιστρέφει σε αγωνιστικούς ρυθμούς - Ιστιοπλοία - SPORT 24\nΗ Αιμιλία Τσουλφά επιστρέφει σε αγωνιστικούς ρυθμούς\nΕπιμέλεια: Κώστας Χολίδης Δημοσίευση: 28 Σεπ. 2016 14:05\nΣτα νερά του Σαρωνικού, όπου αναδείχθηκε χρυσή Ολυμπιονίκης, αθλήτρια του Ιστιοπλοϊκού Ομίλου Πειραιώς, θα αγωνιστεί ύστερα από 12 χρόνια η Αιμιλία Τσουλφά.\nΗ Ολυμπιονίκης του 2004 θα πάρει μέρος στο "Ιστιοπλοϊκό Μαραθώνιο", που θα διεξαχθεί στις 15 Οκτωβρίου, στη θαλάσσια περιοχή μπροστά στο Μικρολίμανο. Ο αγώνας διοργανώνεται από τον Ιστιοπλοϊκό Όμιλο Πειραιώς σε συνεργασία με την ομάδα της "Sailing Marathon".\nΗ Αιμιλία Τσουλφά θα αγωνιστεί μαζί με τον αδελφό της και πρωταθλητή τριγώνου και ανοικτής θάλασσας, Θοδωρή Τσουλφά και τα παιδιά τους με ένα σκάφος Platu25.\n"Έχω να αγωνιστώ από το 2004. Μου έχει λείψει η αγωνιστική ιστιοπλοΐα και θα είναι ωραίο γιατί στο σκάφος θα είμαστε με τη οικογένειά μου. Πρόκειται για μία εκπληκτική ιδέα καθώς θα βρεθούμε στη γραμμή της εκκίνησης όλες οι γενιές της ελληνικής ιστιοπλοΐας και, με αυτό τον τρόπο, θα στείλουμε το μήνυμα ότι είμαστε ενωμένοι και αγωνιζόμαστε για τη νίκη με κριτήριο την ευγενή άμιλλα", δήλωσε η χρυσή Ολυμπιονίκης του 2004 Αιμιλία Τσουλφά.\nΣτον Ιστιοπλοϊκό Μαραθώνιο θα υπάρχει μία κοινή εκκίνηση για σκάφη όλων των Ολυμπιακών και μη κατηγοριών. Κάτι αντίστοιχο δεν έχει διεξαχθεί ποτέ στην Ελλάδα και οι ιστιοπλόοι θα έχουν την ευκαιρία να πάρουν μέρος σε έναν αγώνα που θα συνδυάζει τον αθλητισμό με τη διασκέδαση και την προβολή του αθλήματος. Ο θαλάσσιος στίβος θα στηθεί στην ευρύτερη περιοχή του Μικρολίμανου και οι φίλοι της ιστιοπλοΐας θα μπορούν να δουν από τη στεριά να αγωνίζονται στα ίδια νερά Ολυμπιονίκες, πρωταθλητές κόσμου και Ευρώπης αλλά και η νέα γενιά.


Στα όσα είπε ο Γιάνης Βαρουφάκης για τα σχέδια ειδικής ομάδας στο ΥΠΟΙΚ για Grexit, πλέον… ενέπλεξε και τον Αλέξη Τσίπρα με τον Γιάννη Δραγασάκη.\nΟ πρώην υπουργός Οικονομικών ρωτήθηκε σε συνέντευξη του στον Real FM για τα σχέδια που έκανε η κυβέρνηση σε περίπτωση Grexit και αποκάλυψε «Μια υπεύθυνη κυβέρνηση που αντιμετωπίζει απειλές για κλείσιμο τραπεζών, όπως εμείς στο ξεκίνημα μας από Σόιμπλε και Ντάισελμπλουμ οφείλει να σχεδιάζει πάντα σε περίπτωση έκτακτης ανάγκης.\nΜε εντολή πρωθυπουργού, αντιπροέδρου κυβέρνησης και διαπραγματευτικής ομάδας δημιουργήθηκε στο υπουργείο μου μια ομάδα από 4-5 άτομα. Τα οποία θα έκαναν ότι θα έκανε κάθε σοβαρό ΥΠΟΙΚ. Πως θα αντιμετωπίσουμε και θα αντιδράσουμε αν μας κλείσουν τις τράπεζες, αν μας ωθήσουν εκτός Ευρωζώνης τι βήματα τι πρέπει να κάνουμε. Η Τράπεζα της Ελλάδας είχε έτοιμο το νομοσχέδιο για το κλείσιμο των τραπεζών. Στόχος μας ήταν να αποφύγουμε όλα αυτά. Έπρεπε να είμαστε έτοιμοι για την έκτακτη ανάγκη, και έχεις σχεδιάσει τις κινήσεις αν ο Σόιμπλε βάλει μπρος το σχέδιο για το Grexit. Ποτέ δεν μιλήσαμε για παράλληλο νόμισμα. Για δική μας ρευστότητα. Τα IOU».\nΑναφορικά με την συμφωνία και τα μέτρα που έχει ο κ.Βαρουφάκης σχολίασε «Νέο μνημόνιο που αποτελεί επιτάχυνση των καταστροφικών ορμών των προηγούμενων δεν μπορεί κανένας να υπογράψει. Όποιος διαβάζει το κείμενο δεν μπορεί παρά να νιώσει θλίψη για την κατάντια της Ευρώπης. Αυτές οι μέρες θα γραφτούν με μαύρα γράμματα και όσοι τα επέβαλαν αυτά τα κείμενα θα έχουν να κάνουν με τον ιστορικό του μέλλοντος», τόνισε ο κ. Βαρουφάκης και απέφυγε να απαντήσει στο γιατί υπέγραψαν αυτή τη συμφωνία ο πρωθυπουργός και ο υπουργός Οικονομικών.\nΓια την κριτική που δέχτηκε μετά την απόφασή του να λείπει από την ολομέλεια της Βουλής κατά την εξουσιοδότηση των μέτρων για την διαπραγμάτευση, ο κ. Βαρουφάκης είπε: «Φωνάζουν οι κλέφτες. Ας φωνάζουν».\n«Το πρωί πήγα στην ΚΟ, τοποθετήθηκα και τους μετέδωσα την απόλυτη συμπαράσταση μου. Στο τέλος της ήμασταν ένα. Τους πληροφόρησα ότι δεν θα είμαι στην βουλή για οικογενειακούς λόγους και δεν υπήρχε κανένα πρόβλημα. Γιατί τέτοια κακεντρέχεια; Άλλο η κριτική και άλλο αυτό το τσουνάμι λάσπης», δήλωσε χαρακτηριστικά.\nΔιαδηλωτές καίνε σημαία του ΣΥΡΙΖΑ!\nΑναστολή του ΦΠΑ στα ιδιωτικά σχολεία ανακοινώνει ο Τσίπρας


Επιστήμες 16 Οκτωβρίου, 2015\nΗ φετινή θεματική του FAO λέγεται “Κοινωνική Πρόνοια και Γεωργία, σπάστε το φαύλο κύκλο της φτώχειας στις αγροτικές περιοχές”.\nΠολύ καλά λοιπόν μάς τα λέει φέτος ο FAO, για την ανάγκη Κοινωνικής Πρόνοιας και για το σπάσιμο του φαύλου κύκλου.\nΈχουμε φτάσει λοιπόν σε αυτό που ένας καθηγητής του Πανεπιστήμιου της Οξφόρδης (Bent Flyvbjerg) αποκαλεί “κοινωνικό δαρβινισμό”. Είναι αντίστροφος δαρβινισμός όταν καταστρώνουμε φιλόδοξα σχέδια, όπου τα πιο εντυπωσιακά από αυτά κυριαρχούν και επιβάλλονται, χωρίς όμως να είναι τα πιο αποτελεσματικά (..και πώς να είναι αφού κάθε χρόνο μιλάμε για την πείνα των λαών, τις ανισότητες κοκ..). Επίσημοι φορείς της χώρας μας, της Ε.Ε., των ΗΠΑ και άλλων πολλών χωρών διακηρύττουν το πρόβλημα, φτιάχνουν σχέδια που τελικά δεν υλοποιούνται..\nΤΟ ΚΑΛΟ ΓΙΑ ΤΟ ΤΕΛΟΣ\nTags:διατροφή, Παγκόσμια Ημέρα Διατροφής, τρόφιμα


"Ατελείωτη καφετέρια" η Κόρινθος του Πνευματικού όπως το Μιλάνο, το Παρίσι και το Λονδίνο !!! | Parakato.gr\nΕίσαστε εδώ: » ΑΡΧΙΚΗ » ΤΟΠΙΚΑ » "Ατελείωτη καφετέρια" η Κόρινθος του Πνευματικού όπως το Μιλάνο, το Παρίσι και το Λονδίνο !!!\n"Ατελείωτη καφετέρια" η Κόρινθος του Πνευματικού όπως το Μιλάνο, το Παρίσι και το Λονδίνο !!!\nΚΑΠΟΙΟΙ ΚΟΡΙΝΘΙΟΙ ΠΟΥ ΘΕΛΟΥΝ ΝΑ ΔΙΟΙΚΗΣΟΥΝ ΤΗΝ ΚΟΡΙΝΘΟ ΟΝΕΙΡΕΥΟΝΤΑΙ ΝΑ ΤΗΝ ΚΑΝΟΥΝ ΣΑΝ ΤΗΝ... ΑΡΤΑ !!!\nΤΗΝ ΕΧΟΥΝ ΩΣ ΠΑΡΑΔΕΙΓΜΑ (ΔΕΙΤΕ ΕΔΩ) ΔΙΟΤΙ ΜΕΧΡΙ ΕΚΕΙ ΕΧΟΥΝ ΠΑΕΙ...\nΑΣ ΤΟ ΔΟΥΝ ΕΣΤΩ ΚΙ ΑΠΟ ΕΔΩ...\n0 Σχόλια για την ανάρτηση: ""Ατελείωτη καφετέρια" η Κόρινθος του Πνευματικού όπως το Μιλάνο, το Παρίσι και το Λονδίνο !!!"


Κάποιες εμπνέονται από τη σειρά που τρέχει γρηγορότερα από τα βιβλία του George R.R. Martin. Κάποιες γεννήθηκαν στο Reddit και σε άλλα fora. Κάποιες είναι τόσο παλιές που κοντεύουν να γίνουν προφορική παράδοση. Αρκεί να σου πούμε ότι η πρώτη αναφορά – απ’ όσο ξέρουμε – της πραγματικής ταυτότητας του Jon στο Ίντερνετ, έγινε κάποια στιγμή το 1998.\nΣτο PopCode ένα από τα αγαπημένα μας χόμπι σχετικά με το ‘Game of Thrones’ είναι να συζητάμε μαζί σου τις θεωρίες αυτές. Διάβασε τις απόλυτα βασικές παρακάτω και σε περιμένουμε στα σχόλια.\n(Το παρόν άρθρο εμπλουτίστηκε με θεωρίες που έχουν πάρει φόρα μετά το φινάλε ‘The Dragon and the Wolf’ και ξεφορτώθηκε τη θεωρία για την πτώση του Τείχους γιατί ο Viserion ξηγήθηκε).\nΗ θεωρία ενισχύεται από τον σχηματισμό των WW περνώντας από το Τείχος που μοιάζει φοβερά με το οικόσημο των Stark –\n– και από την ομοιότητα της ενδυμασίας των δύο χαρακτήρων.\nΗ ερωτική σκηνή του Jon με τη Daenerys ήταν από τις ευχάριστες εξελίξεις για τους περισσότερους φαν της σειράς, όχι όμως για τον Tyrion που κοιτούσε την καμπίνα προβληματισμένος στην καλύτερη, σκασμένος στη χειρότερη. Η πιο πιθανή εξήγηση για το βλέμμα του – και αυτή που στηρίζει ο σκηνοθέτης του επεισοδίου, Jeremy Podeswa – είναι ότι το συναίσθημα δεν είναι καλός σύμβουλος στις πολιτικές αποφάσεις. Η Daenerys έχασε ήδη έναν δράκο στην προσπάθειά της να βοηθήσει τον Jon και στη συνέχεια παραγκώνισε τη συμβουλή του Jorah για να ταξιδέψει με τον σύμμαχό της στον Βορρά. Ο Tyrion είναι (ή ήταν κάποτε έστω) αρκετά διορατικός και είναι λογικό να ανησυχεί για τη νηφαλιότητα των αποφάσεων της Daenerys. Αυτή είναι η βασική ερμηνεία της σκηνής, αν και δεν εξηγεί γιατί η ένωση δύο μεγάλων δυνάμεων που ενισχύουν τη θέση της βασίλισσάς του σε όλα τα επίπεδα είναι πια τόσο επικίνδυνη που δικαιολογεί το κρέμασμα της μούρης του.\nΜία ακόμη πολύ σημαντική εξέλιξη ήταν ότι ο Jon θα ερωτευόταν την Arya παρά τη συγγένειά τους. Η αιμομιξία δηλαδή ήταν πάντα στα χαρτιά για τον Jon, απλά αντικαταστάθηκε από μια ας πούμε λιγότερο ανάρμοστη (εκεί μας φτάσανε!) ερωτική σχέση με τη θεία-του-που-δε-γνωρίζει-ότι-είναι-θεία-του. Το υπόλοιπο της πλοκής ήθελε τον Tyrion να ερωτεύεται κι αυτός την Arya χωρίς ανταπόκριση, γεγονός που “θα οδηγούσε σε μία θανατηφόρα έχθρα” μεταξύ εκείνου και του Jon.\n“Power is power“. Ποιος μπορεί να το ξεχάσει; Η σχέση του Littlefinger με τη Βασίλισσα ήταν πάντοτε σε θολά νερά, χωρίς όμως αυτό να σημαίνει ότι η Cersei – ειδικά τώρα που έχει μείνει ολομόναχη – θα ήταν αρνητική σε τυχόν συμβουλές του. Ο Baelish ήταν σύμβουλος των Lannister για πολλά χρόνια και όταν την επισκέφθηκε την 5η σεζόν, η Cersei ήταν ανοιχτή σε μια συνάντηση μαζί του και άκουσε όσα είχε να της πει.\nΑπό τη στιγμή της γέννησης των δράκων της Daenerys, η μαγεία στο Westeros επέστρεψε και, όπως έχει αναφέρει η Melisandre, έκανε όσους χρησιμοποιούσαν πρακτικές της πιο δυνατούς. Κάπως έτσι εκείνη ανέστησε τον Jon και ο Qyburn το Βουνό, αν και ο δεύτερος χρησιμοποίησε σίγουρα μαύρη μαγεία και νεκρομαντεία γι’ αυτό και έχουμε το γκροτέσκο αποτέλεσμα που έχουμε.\nΜπορεί να είναι ταγμένος στη Cersei, αλλά υπάρχει περίπτωση το Hand της, δράττοντας την ευκαιρία να ερευνήσει περισσότερο την τέχνη του, να ανακαλύψει με ποιον τρόπο φτιάχνει ο Night King τα wights; Μήπως μπορεί να ανακαλύψει ακόμα και τη μαγεία που χρησιμοποιούν οι White Walkers και να τη χρησιμοποιήσει εναντίον τους; Θα αποκτήσει το King’s Landing τον δικό του στρατό ενάντια των ζόμπι;\nΗ λέξη valonqar είναι βαλυριανή και σημαίνει “μικρός αδερφός”. Η αφαίρεση της συγκεκριμένης φράσης αρχικά μας είχε ξενίσει επειδή εξηγεί σε ένα μεγάλο μέρος την απέχθεια της Cersei για τον μικρότερο αδερφό της, Tyrion – πέρα από το γεγονός ότι με τη γέννησή του πέθανε η μητέρα τους, έχει περάσει ολόκληρη τη ζωή της πιστεύοντας ότι ο Tyrion θα τη σκοτώσει. Πρακτικά όμως, είναι και ο Jaime μικρότερος αδερφός της, αφού βγήκε μετά από εκείνη κρατώντας της το πόδι. Αν ισχύει, λοιπόν, η δημοφιλής θεωρία ότι ο valonqar είναι ο Jamie, τότε είναι λογική η παράλειψη της σειράς. Μπορεί να μη θέλουν να προδώσουν μία τόσο δραματική εξέλιξη στο μη αναγνωστικό κοινό.\nΟ Bran είναι πλέον το Three-Eyed Raven, ένα από τα δυνατότερα πλάσματα στην Ιστορία του σύμπαντος του Martin. Πριν αποκτήσει όμως αυτή την τεράστια ιδιότητα, η βασική του δύναμη ήταν το warging – ή skinchanging αν θέλουμε να είμαστε ακριβείς, μιας που ο Bran μπόρεσε να καταλάβει και το μυαλό ανθρώπου ενώ το warging αναφέρεται συγκεκριμένα σε άτομα που καταλαμβάνουν μυαλό σκύλου ή λύκου.\nΣτρατηγικά, οι δράκοι καλό θα ήταν να μπορούσαν να χρησιμοποιηθούν σε διαφορετικά σημεία κάθε φορά κι αυτό θα ήταν πιο εύκολο με αναβάτες. Ο Jon ως Targaryen θα μπορούσε να καβαλήσει έναν και υπάρχει και η παραπάνω θεωρία για τον Tyrion που ίσως βγει αληθινή, αλλά και πάλι θα μπορούσε ο Bran να είναι χρήσιμος. Σύμφωνα με τα βιβλία, ένας δράκος χρειάζεται χρόνο για να δεθεί με τον ιδιοκτήτη του – το αίμα του Jon ή του Tyrion δε σημαίνει αυτόματα σπιρούνι και σέλα.\nΘυμήσου: “Δε θα περπατήσεις ποτέ ξανά, αλλά θα πετάξεις”. – (Three-Eyed Raven, ‘A Dance With Dragons’)


MVP ο Μανωλόπουλος\nΝίκη με 24 πόντους διαφορά επί του Απόλλωνα!\nΒόλτα στις Φοινικούδες η εκρηκτική Καμίλ! (φώτο)\nΗ δικαιολογία του Μάζιτς για τα λάθη των διαιτητών!\nΔεν έρχονται ξένοι, συνεχίζουμε με Κύπριους διαιτητές\nΑνακοίνωση ΚΟΠ για την Εκτελεστική και τη διαιτησία!\nΜέσα στον Απρίλιο επιστρέφει ο Νίνος\nΤηλεοπτικό από τη Cytavision το ματς με Απόλλωνα\n21:47 MVP ο Μανωλόπουλος\n21:38 Καμία καταγγελία και ποινή για την ομάδα μας!\n20:31 Νίκη με 24 πόντους διαφορά επί του Απόλλωνα!\n20:24 Βόλτα στις Φοινικούδες η εκρηκτική Καμίλ! (φώτο)\n19:58 Η δικαιολογία του Μάζιτς για τα λάθη των διαιτητών!\n17:17 Δεν έρχονται ξένοι, συνεχίζουμε με Κύπριους διαιτητές\nΠέμπτη, 10. Σεπ 2020.\nΜε το ντέρμπι ΑΕΚ Λάρνακας – Απόλλων αρχίζει το πρωτάθλημα ΟΠΑΠ Α Κατηγορίας Γυναικών την Τρίτη 20 Οκτωβρίου 2020. Αυτός είναι ο αγώνας που ξεχωρίζει στην πρώτη αγωνιστική μετά την κλήρωση που έγινε την Πέμπτη 10 Σεπτεμβρίου 2020.\nΣτο πρωτάθλημα συμμετέχουν οι ακόλουθες 7 ομάδες: ΑΕΛ Ανόρθωση, ΘΟΙ Αυγόρου, ΑΕΚ Λάρνακας, Απόλλων, Lemesos Volleyball και Ολυμπιάδα Νεαπόλεως.\nΤο πρόγραμμα της 1ης αγωνιστικής είναι το ακόλουθο:\nΑΕΛ – ΘΟΙ Αυγόρου\nΑΕΚ – Λάρνακας – Απόλλων\nLemesos Volleyball – Ολυμπιάδα Ν.\nΡεπό θα έχει η Ανόρθωση\nΟι επτά ομάδες θα δώσουν δυο αγώνες εντός – εκτός έδρας σε σύνολο 14 αγωνιστικών. Στη Β Φάση οι τέσσερεις πρώτες ομάδες μεταφέροντας τις ομάδες από την Α Φάση θα διεκδικήσουν τον τίτλο. Οι ομάδες που θα καταλάβουν την 5η, 6η και 7η θέση θα αγωνιστούν με στόχο τη σωτηρία. Η 7η ομάδα στην κατάταξη θα διεκδικήσει την παραμονή της σε διπλούς αγώνες με την 2η της Β Κατηγορίας. Οι αγώνες θα είναι διπλοί. Οι αγώνες θα γίνουν με τη μορφή Κυπέλλου και θα ισχύσει το χρυσό σετ. Ο πρώτος αγώνας θα γίνει στην έδρα της ομάδας από τη Β Κατηγορία και ο επαναληπτικός στην έδρα της ομάδας από την Α Κατηγορία.\nΗ Α’ μεταγραφική περίοδος θα ολοκληρωθεί στις 31 Οκτωβρίου 2020. Η Β Μεταγραφική περίοδος αρχίζει την 1η Νοεμβρίου και ολοκληρώνεται την 31η Ιανουαρίου. Σε αυτή τη μεταγραφική περίοδο οι ομάδες δικαιούνται να αποκτήσουν ένα Κύπριο και ένα ξένο παίκτη.\nΣε καυτές πόζες η Καμίλ στις παραλίες της Λεμεσού! (φώτος)\nΔευτέρα, 01. Μαρ 2021.\nΜονόδρομος με Ολυμπιακό!\nΕυχές στον τιμ μάνατζερ! (φώτο)\nΣούπερ μέρα για τον Φλοριάν! Να σας ζήσει παικταρά\nΣυγκινητική η ανταπόκριση του κόσμου – Το ποσό που μαζεύτηκε\nΝυστέρι για Νίνο…\nΕξετάζεται η κάθοδος ξένων διαιτητών...\nΤρουγιόλς: «Ευχαριστώ για όσα κάνεις αυτές τις μέρες»